Slovenija podržava naš evropski put - ebart\nSlovenija podržava naš evropski put\nBeograd -- Slovenija će nastaviti da podržava evrointegracije Srbije, poručeno je nakon prve zajedničke sednice dveju vlada.\nPredsednik Vlade Srbije Ivica Dačić i slovenačka premijerka Alenka Bratušek konstatovali su, na zajedničkoj konferenciji za novinare, da su odnosi dveju država u uzlaznoj liniji i najavili da će samiti dveju vlada postati uobičajena praksa, odnosno da će se organizovati svake godine, naizmenično u Beogradu i Ljubljani.\n"Slovenija će i dalje podržavati Srbiju na njenom putu ka EU, kao i druge zemlje regiona jer će to doprineti stabilnosti celog regiona", izjavila je Bratušek, koja je, zajedno s premijerom Dačićem, izrazila želju za unapređenje bilateralne saradnje u svim oblastima - politici, kulturi, prosveti i posebno privredi.\nBilateralna ekonomska saradnja je, prema Dačićevim rečima, i sada veoma dobra, Slovenija je osmi spoljnotrgovinski partner Srbije, a razmena dostiže oko 800 miliona evra godišnje, ali procenjuje se da može biti i veća.\nDačić je podsetio da slovenačke investicije u Srbiju u proteklih desetak godina premašuju milijardu evra, navodeći da bi resorna ministarstva i udruženja privrednika iz dve države trebalo da predlože mere za poboljšanje investicione klime.\nIzrazivši zadovoljstvo zbog uspostavljenog mehanizma zajedničkih sednica dveju vlada, Dačić je kazao da je u obostranom interesu zajednički nastup na trećim tržištima putem konzorcijuma ili na osnovu nekog drugog oblika udruživanja.\nDvoje premijera su se, takođe, složili da pitanje sukcesije treba što pre rešiti, jer je to u interesu obeju zemalja.\nBratušek je primetila da je sukcesijom do sada rešeno svega 50 odsto spornih pitanja, a Dačić je naveo da Srbija plaća zakup za mnoge objekte za koje zna da joj neće pripasti i kao primer naveo stan u Njujorku, za koji od 1991. godine plaća zakup.\n"Interes je da te stvari rešavamo brzo. Postoje mnogi objekti u svetu za koje nismo rešili ostavinsku raspravu, odnosno koje nismo podelili. Problem je što mnoge objekte u svetu plaća Srbija, a znamo da neće nama pripasti. Na primer, svakoga meseca plaćamo stan na Park aveniji u Njujorku 10.000 dolara, i glupost je tvrditi da je to čuvanje nacionalnog interesa", objasnio je Dačić.\nSlovenačka premijerka je precizirala da će detalji oko primopredaje rezidencije u Rimu biti regulisani do 15. novembra.\nPredstavnici srpske i slovenačke vlade potpisali su danas niz sporazuma - Sporazum iz oblasti razmene tajnih podataka, Memorandum iz oblasti energetike, Protokol između Ministarstva prosvete, nauke i tehnološkog razvoja Srbije i Ministarstva obrazovanja, nauke i sporta Slovenije o saradnji u oblasti obrazovanja, Memorandum o nastupima na trećim tržištima i Pismo o namerama u vezi sa primopredajom rezidencije bivše SFRJ u Rimu Republici Sloveniji.\nČlanovi slovenačke delegacije koju predvodi premijerka Alenka Bratušek, stigli su oko 10.30 časova u Palatu Srbija, gde su dočekani uz najviše državne počasti, a potom su održani odvojeni bilateralni sastanci premijera i ministara.\nDo zajedničke sednice vlada upriličeni su bilateralni susreti ministarke energetike, razvoja i zaštite životne sredine Srbije Zorane Mihajlović i potpredsednika vlade i ministra poljoprivrede i životne sredine Slovenije Dejana Židana, šefova diplomatija Ivana Mrkića i Karla Erjaveca, vicepremijera i ministra spoljne i unutrašnje trgovine i telekomunikacija Srbije Rasima Ljajića i ministra za infrastrukturu i prostorno planiranje Slovenije Sama Omerzela.\nBilateralne sastanke imali su takođe ministar za regionalni razvoj i lokalnu samoupravu Srbije Igor Mirović i ministar za ekonomski razvoj i tehnologije Slovenije Stanko Stepišnik, ministar saobraćaja Srbije Aleksandar Antić i ministar za infrastrukturu i prostorno planiranje Slovenije Sam Omerzal, ministar poljoprivrede i šumarstva i vodoprivrede Srbije Dragan Glamočića i potpredsednik Vlade i ministar poljoprivrede i životne sredine Slovenije Dejan Židan.\nMinistar privrede Srbije Saša Radulović sastao se sa ministrom za ekonomski razvoj i tehnologije Slovenije Stankom Stepšnikom, a ministarka energetike Zorane Mihajlović sa ministrom za infrastrukturu Slovenije Samom Omerzelom.\nPremijerku Slovenije, koja boravi u prvoj poseti Srbiji, svečano je uz najviše državne počasti dočekao premijer Srbije Ivica Dačic. Slovenačka premijerka danas će se sastati i sa predsednikom Srbije Tomislavom Nikolićem, vicepremijerom Aleksandrom Vučićem i predsednikom parlamenta Nebojšom Stefanovićem.\nIzvor: B92/Beta, Tanjug


Čovek kome su gljive počele da rastu u krvi - 16.01.2021, Sputnik Srbija\nČovek kome su gljive počele da rastu u krvi\nČovek kome su gljive počele da rastu u krvi proveo je 22 dana u bolnici, od čega osam na odeljenju intenzivne nege. 16.01.2021, Sputnik Srbija\nnauka, gljive, društvo\n21:42 16.01.2021 (Osveženo: 03:12 26.08.2021)\n© Depositphotos / IvankmitPečurke\nČovek kome su gljive počele da rastu u krvi proveo je 22 dana u bolnici, od čega osam na odeljenju intenzivne nege.\nOvaj neverovatan slučaj zabeležen je u Žurnalu Akademije za konsultativnu psihijatriju.\nLekari koji su lečili ovog čoveka, nisu objavili druge detalje, gde se incident dogodio i u kojoj je bolnici lečen, radi zaštite privatnosti pacijenta.\nObjavljeno je da se radi o pacijentu koji je patio od depresije i zbog toga je hteo da zloupotrebi „magične gljive“, psilocibe, koje imaju psihoaktivno dejstvo, ali su u nekim delovima SAD legalizovane u medicinske svrhe.\nRadi se o čoveku koji je skuvao čaj od „magičnih gljiva“, filtrirao ga i ubrzigao ga u venu. Nekoliko dana kasnije mu je pozlilo, koža mu je požutela, dobio je dijareju, povraćao je krv i organi su počeli da mu otkazuju. U bolnici je ustanovljeno da su u njegovoj krvi gljive počele da se razmnožavaju. Zbog otkazivanja organa, završio je čak i na respiratoru.\nIako je otpušten iz bolnice posle 22 dana, i dalje je na antibioticima i lekovima protiv gljivičnih oboljenja, navodi se u naučnoj studiji.\nLekari navode da ovaj slučaj pokazuje kako je potrebna dalja javna edukacija koja pokazuje štetno i opasno dejstvo upotrebe „magičnih gljiva“ i sličnih psihoaktivnih supstanci, čak i kad su legalizovane za medicinsku upotrebu.\nPrema navodima lekara, pacijent star 30 godina hteo je na ovaj način da ublaži simptome bipolarnog poremećaja i zavisnosti od opioida, lekova za smanjenje bola.\nRecept za pripremu čaja i savete da on pomaže kod bipolarnog poremećaja našao je na internetu, preneo je „Njujork post“.


ŠTA SE TO DOGOVARA U DAVOSU? Sa Svetskog ekonomskog foruma stižu MRAČNE PROGNOZE za čovečanstvo\nU Davosu su razgovarali o nejednakim primanjima, Foto: AP\nokupljanje lidera sveta\n"Borili ste se za pravila koja vam dozvoljavaju da ukradete budućnost naše dece"\nObjavljeno: 23.01.2019. 13:41h\nTradicionalno godišnje okupljanje svetske političke i ekonomske elite u švajcarskom ski centru Davosu protiče bez ključnih svetskih lidera, ali i u znaku tmurnih perspektiva globalne ekonomije i optužbi za greške lidera koje su dovele do rasta populizma, političke i ekonomske nestabilnosti i sve štetnijih klimatskih promena, pišu svetski mediji.\nUčesnici Svetskog ekonomskog foruma (WEF) strahuju da ekstremne klimatske promene postaju sve češće i žešće, te da svet ne raspolaže adekvatnim mehanizmom da odgovori na njih, ocenjuje Fajnenšel tajms (FT).\nDodaje da će se o borbi protiv klimatskih promena, poboljšanju globalne saradnje, te o digitalnoj revoluciji raspravljati do petka, na oko 350 sesija u Davosu.\nOdsustvo pojedinih svetskih lidera - američkog predsednika Donalda Trampa, francuskog predsednika Emanuela Makrona, te britanske premijerke Tereze Mej, ukazuje na atmosferu u kojoj se održava ovogodišnji forum: svet u nemirima, širenje anti-institucionalnih stavova, populističke politike, piše FT.\n- Uoči ovogodišnjeg okupljanja, WEF je zamolio članove da rangiraju svoje probleme i na listi su dominirale teme vezane za klimatske promene. Sa narastajućim nacionalizmom i nastojanjima za ekonomskim protekcionizmom, povećavaju se i strahovi da bi zemlje mogle da okrenu leđa globalnoj saradnji kada je u pitanju problem klimatskih promena - navodi list, a prenosi Radio Slobodna Evropa.\nFT napominje takođe da zbog eskalacije američko-kineskog trgovinskog rata, neizvesnosti oko Bregzita, nestabilnih finansijskih tržišta i zatvaranja američke vlade, u Davosu raste pesimizam.\n- Međunarodni monetarni fond je u ponedeljak objavio da svetska ekonomija slabi brže nego što se očekivalo. Novi podaci o BDP-u iz Kine su pokazali da je rast usporen u tri uzastopna tromesečja, što među investitorima izaziva zabrinutost da bi Kina, koja doprinosi skoro jednoj trećini svetskog rasta, mogla da priguši rast svetske ekonomije - navodi se u tekstu.\nFT ocenjuje da je moguće da kineska ekonomija bude najhitnija tema "za nervozne šefove u Davosu".\nEkonomskim aspektom bavi se i "Njujork tajms" (NYT), ističući kako se u Davosu govori o "alarmantnom pismu" milijardera i investitora Seta Klarmana, u kojem je ukazao na globalne društvene tenzije, rastuće nivoe dugovanja, te povlačenje američkog liderstva.\nKlarman upozorava na to da političke i društvene podele širom sveta mogu završiti ekonomskom katastrofom.\n- Nema poslovanja usred konstantnih protesta, nemira, zatvaranja i eskalacije društvenih tenzija - napisao je Klarman u pismu na 22 stranice upućenom investitorima pred okupljanje u Davosu.\nNYT navodi i da je Klarman posebno zabrinut zbog tereta duga SAD, kao i zbog uticaja toga na status dolara kao svetske rezervne valute i na ekonomiju zemlje.\n- Nije teško zamisliti pogoršanje društvenih nemira među jednom generacijom koja ekonomski zaostaje i oseća se izdanom zbog ogromnog državnog duga, koji je nastao bez ikakve očite koristi za njih - napisao je on.\nIstičući kako WEF ipak nije neutralan po pitanjima građanskih sloboda i populizma, list "Vašington post" piše da su rukovodioci programa WEF-a ovonedeljnu temu u Davosu uokvirili kao pokušaj "oblikovanja globalne arhitekture" uprkos "tvrđavama i zidovima".\nOrganizatori foruma objavili su i istraživanje javnog mnjenja, odnosno rezultate ankete sprovedene među 10.000 ljudi iz celog sveta, gde je većina izrazila naklonost multilateralizmu i pozitivan stav prema imigrantima.\n- Sve je to odbacivanje 'trampizma' i krajnje desničarskih nacionalista - navodi list.\n- Kombinacija klimatskih promena, nejednakost u prihodima, tehnologije i geopolitike, predstavlja egzistencijalnu pretnju čovečanstvu. Želja globalne javnosti je da lideri pronađu nove načine za zajednički rad kako bi se suočili sa svim kritičnim zajedničkim izazovima - izjavio je Klaus Švab, osnivač i izvršni direktor WEF-a.\nS druge strane, kritičari tvrde da će teško doći do promena u Davosu, navodi "Vašington post", prenoseći reči Ananda Giridharadasa, bivšeg kolumniste "Njujork tajmsa" i autora nedavno objavljene knjige koja kritikuje elite Davosa i Silicijumske doline.\n- Omogućili ste nacionalizam koji ugrožava naša društva. Borili ste se za pravila koja vam dozvoljavaju da ukradete budućnost naše dece. Vi ste se zalagali za monopole... A ko je imao koristi? Opet vi - napisao je Giridharadas u otvorenom pismu koje je objavio časopis "Tajm", a koje je upućeno učesnicima skupa u Davosu.\nDavosSvetski ekonomski forumKlimatske promeneSvetski medijiPopulizam


Analize govore da će cena jedne tone Helijuma-3 sa Meseca iznositi oko milijardu dolara. Kako trenutno SAD na primer troši oko 40 milijardi dolara za snabdevanje električnom energijom, jasno je da i pored astronomskih troškova gradnje infrastrukture na Mesecu za vadjenje Helijuma-3 i njegovog transport na Zemlju, u kombinaciji sa energetskom krizom koja kuca na naša vrata, postoje snažni motivi za realizaciju ovakvog na prvi pogled vrlo neobičnog projekta.\nProfesor Ševčenko smatra da partneri projekta Međunarodne kosmičke stanice (MKS) treba postepeno da se prorijentišu sa eksploatacije MKS na stvaranje Međunarodne mesečeve stanice (MMS). Prelazak sa MKS na MMS je, po njemu prvi korak ka početku dugoročnog korišćenja energetskih resursa Meseca za potrebe na našoj planeti.\n0 #2 LjubišaŠ 29-08-2012 18:26\nProđe neko vreme pa se ponovo pokrene priča o helijumu 3. Malo me nervira kada svemirske agencije licitiraju sa godinama, te ove godine ćemo ovo, one ono ...\nHajde za početak, neka neka svetska svemirska agencija u narednih 10 godina spusti čoveka na Mesec, pa onda možemo da pričamo o helijumu i sličnim stvarima.\n0 #1 mmilan 28-08-2012 21:22\nJoš samo da neko sastavi mašinu za fuziju i da nađe način da izvuče taj He-3 iz Meseca.\nNisam siguran šta je od ta dva veći problem


Pevačica Aleksandra Prijović kroz nekoliko meseci postaće majka, budući da očekuje prvo dete sa suprugom Filipom Živojinovićem.\nAleksandra Prijović i Filip Živojinović nedavno su saznali da će postati roditelji dečaka, a pevačica i dalje aktivno nastupa, nakon čega će otići na zasluženu pauzu.\nPar je nedavno bio na Jamajki, gde su prisustvovali raskošnoj svadbi srpskog biznismena Ljubiše Krstajića i njegove izabranice Ane, a Aleksandra je sada podelila jednu od fotografija nastalih na ovoj egzotičnoj destinaciji.\nSVADBA NA JAMAJKI OTIŠLA KORAK DALJE Ovo što se desilo niko nije očekivalo, usledilo DUPLO SLAVLJE\nJOŠ JEDNO SLAVLJE U DOMU ŽIVOJINOVIĆA Trudna Aleksandra Prijović emotivnom objavom raznežila mnoge\nMnogi su odmah prokomentarisali da je pevačici počeo da se nazire stomačić, a uz to su joj uputili komplimente da izgleda prelepo.\nTAJNA STARA DEVET GODINA Pre popularnosti Aleksandra Prijović se nije predstavljala PRAVIM IMENOM\nI ponaša se kao TRUDNICA Filip Živojinović u svemu pomaže kako bi Aleksandra Prijović mogla da održava trudnoću


"Јoš ne znam da li će taj spomenik biti postavljen na Vracama, dijelu koji pripada Republici Srpskoj, ili na nekoj drugoj lokaciji. Bitno je to da će on u svakom slučaju biti postavljen. Svjedočiće i govoriti kako su sarajevski Srbi stradali", rekao je Ćosić.\n"Slobodno mogu reći da tapijom, generacijski i genetski polažemo više prava na Sarajevsko polje nego današnji stanovnici Sarajeva", naglasio je gradonačelnik Ćosić.\n"Niko nama danas nema pravo ovdje da dijeli lekcije o ulozi sarajevskih Srba i njihovom pozicioniranju na ovim prostorima", poručio je Ćosić.\n"Ma koliko god neko bude pokušavao skinuti takve table, mi ćemo ih barem duplo više postaviti. Ne da bi nekoga nervirali, već da bi pokazali ulogu Srba na ovom području, kako u proteklom odbrambeno-otadžbinskom ratu, tako i u daljoj prošlosti", naveo je gradonačelnik Istočnog Sarajeva.\n"Treba reći koliko je Srba maltretirano i koliko je njihove imovine uništeno nakon Sarajevskog atentata, a tek koliko ih je nastradalo i odvedeno u logore i u Austrougarsku vojsku u tom periodu. Onda je došao i Drugi svjetski rat, pa onda i ovaj posljednji", ispričao je Ćosić.\n"Mi ovim potezom ne želimo nikoga da vrijeđamo i omalovažavamo. Mi želimo da pokažemo da nikada nećemo zaboraviti svoje žrtve. Mi imamo svoja prava na ovom području i ovdje želimo da živimo", zaključio je Ćosić.


Izbori podsticaj za dalji razvoj demokratije – Nadlanu.com\nIzbori podsticaj za dalji razvoj demokratije\nPRIŠTINA, 13. decembra 2010. (Beta) – Posmatrači Evropskog parlamenta ocenili su u ponedeljak u Prištini da su parlamentarni izbori na Kosovu bili dobro organizovani i da je izlaznost bila dobra, što je podsticaj za dalje demokratske procese na Kosovu.\nU izjavi za javnost posmatrači, među kojima su i Doris Pak, Eduard Kukan i Jelko Kacin, naveli su da su tokom izbora u nedelju posmatrali glasačka mesta u Prištini, Gračanici, Srbici, Glogovcu, Mitrovici, Gnjilanu, Partešu i Prizrenu.\nOni su na tim glasačkim mestima pratili tok izbornog procesa i razgovarali sa glasačima, kandidatima i članovima izbornih komisija. Delegacija je ocenila uspešnim napore Centralne izborne komisije (CIK) za organizaciju izbora u kratkom roku.\nPosmatrači EP su izrazili zadovoljstvo što se se izborni proces odvijao u mirnoj atmosferi. Takođe su naveli „male tehničke teškoće“ i izrazili žaljenje znog nekih „izolovanih, ali uznemiravajućih incidenata“. Delegacija je ukazala na veće učešće srpske zajednice na izborima što ocenjuje kao znak daljeg angažovanja u institucijama Kosova.


RTS :: DJB pozvao Belog, Dveri i "Ne da(vi)mo Beograd" na razgovor o saradnji\nPolitika DJB pozvao Belog, Dveri i "Ne da(vi)mo Beograd" na razgovor o saradnji\npetak, 12. jan 2018, 17:11 -> 19:50\nPokret Dosta je bilo pozvao je pokret Luke Maksimovića-Belog, Dveri i "Ne da(vi)mo Beograd" na razgovor o saradnji na beogradskim izborima, jer oni, kako kažu, pored DJB čine "istinsku opoziciju".\nDosta je bilo u saopštenju navodi da, iako postoje velike ideološke razlike i često dijametralno suprotne pozicije među tim političkim organizacijama, DJB prepoznaje da se radi o "poštenim ljudima koji žele istinsku promenu".\nKažu da su stvari oko kojih se slažu mnogo važnije od stvari oko kojih se ne slažu, te da izbori u Beogradu ne rešavaju spoljnopolitičke, već komunalne probleme.\nDodaju da su svesni da će "mnogi pokušati ovo da napadnu i izvrnu u priču o cenzusu" i kažu da DJB zna da nema problem sa cenzusom u Beogradu, ali da smatraju da nijedna lista koja ne može da pređe cenzus ne bi trebalo samostalno da izlazi na ove izbore.\n"Zato i pokazujemo solidarnost. Nemamo luksuz da se glasovi građana ne prevedu u odbornička mesta koja će ih zastupati", dodaju u DJB-u.\nInicijativa "Ne da(vi)mo Beograd" zahvalila se, međutim, na svom Tviter nalogu Pokretu Dosta je bilo na pozivu za razgovore o saradnji na beogradskim izborima i navela da će nastupiti samostalno, prenosi Fonet.\n1 Gazivode isporučuju vodu, prekid bi značio humanitarnu katastrofu\n2 Velika perspektiva za razvoj odnosa Srbije i Kine\n3 O'Konel: Kosovo ima problem sa korumpiranim političarima\n4 Takse zbog kojih trpe svi\n5 Na Kosovo stigla vojna oklopna vozila iz SAD


Železnjak: Potrebna istraga kriminalnih veza tajnih službi sa kosovskim Albancima - 27.03.2018, Sputnik Srbija\nŽeleznjak: Potrebna istraga kriminalnih veza tajnih službi sa kosovskim Albancima\nVarvarski napad kosovskih Albanaca na direktora Kancelarije za Kosovo i Metohiju Vlade Srbije Marka Đurića izvršen je na nalog zapadnih obaveštajnih službi... 27.03.2018, Sputnik Srbija\nrusija, vesti, svet, srbija, sergej železnjak, halo moskva\n19:12 27.03.2018 (Osveženo: 14:23 13.10.2021)\nVarvarski napad kosovskih Albanaca na direktora Kancelarije za Kosovo i Metohiju Vlade Srbije Marka Đurića izvršen je na nalog zapadnih obaveštajnih službi, izjavio je zamenik sekretara Generalnog saveta partije Jedinstvena Rusija Sergej Železnjak.\nVarvarski napad kosovskih Albanaca na Marka Đurića i ostale Srbe izvršen je po nalogu zapadnih obaveštajnih službi, koje rasplamsavaju novu vatru građanskog rata u regionu.\nOvaj uznemirujući čin agresije prema opunomoćenom predstavniku srpskog rukovodstva zahteva žestoku reakciju međunarodne zajednice i istragu kako bi se otkrile kriminalne veze između zapadnih političara i tajnih službi sa oružanim kosovskim Albancima uključenim u brojne zločine, komentarisao je Železnjak jučerašnji napad na zvaničnike Vlade Srbije na Kosovu i Metohiji i pokušaj da se oni uzmu kao taoci.\nPoslanik je naveo da bi u sadašnjim okolnostima potpisivanje „pravno obavezujućeg sporazuma“ sa Prištinom, koji Sjedinjene Američke Države i Evropska unija ultimativno zahtevaju od Beograda, faktički značilo da Srbija predaje sopstvenu teritoriju i početak nove faze progona kosovskih Srba na Kosovu.\n„Već imamo neuspešan i kontraproduktivan primer Briselskog sporazuma. Za pet godina od njegovog potpisivanja, rukovodstvo EU je pokazalo potpuni neuspeh i nesposobnost za mirno rešavanje kosovske krize“, naglasio je Železnjak.\nOštro upozorenje Moskve Zapadu zbog Kosova: Znate li šta vam rade štićenici?\n„U trenutnoj situaciji neophodno je da se što pre odbace iluzije mogućnosti usvajanja nekih ’brzih kompromisnih rešenja na Kosovu‘ u svojstvu još jednog žrtvenog koraka ka integraciji Srbije u EU. Srpskim interesima na Kosovu i Metohiji potreban je status ’trajno zamrznutog sukoba‘ i nadzor na nivou Saveta bezbednosti UN, gde Rusija može uspešno da pruži političku, diplomatsku i drugu neophodnu podršku našem strateškom savezniku — Srbiji, njenoj bezbednosti i teritorijalnom integritetu“.\n„Samo će konsolidacija srpskog društva i naša efikasna strateška saradnja otrezniti umove destruktivnih sila zapaljenih ’opijumom američke svemoći‘ na Kosovu, sprečiti eskalaciju sukoba i dati istinske garancije bezbednosti srpskom stanovništvu u regionu“, zaključio je Železnjak.


Ivanišević dobitnik Mostarske povelje - ecofeminizam\nPokrajinski sekretar za privredu i turizam, dr Nenad Ivanišević je uzeo učešće u regionalnoj konferenciji u Mostaru. Konferencija je bila posvećena razvoju privrede u regionu i multimodalnim evropskim koridorima.\n,,Ideja jeste da na ovakav način – aktivnim učešćem i umrežavanjem sa našim strateškim partnerima u regionu – osnažimo privredu i preduzetništvo u našoj zemlji. Kao i u AP Vojvodini, ali i da se međuregionalno povežemo kako sa javnim, tako i sa privatnim sektorom u regionu“, rekao je sekretar Ivanišević.\nOn je dodao da je od izuzetne važnosti međuregionalna saradnja i na polju kreiranja jedinstvenog turističkog proizvoda. Sa tim proizvodom region kao turističku celinu ponudio na najefikasniji način evropskom i svetskom turističkom tržištu.\nIvanišević je učestvovao i na međunarodnom panelu posvećenom multimodalnim koridorima. Kao i njihovom uticaju na privredu i turizam u regionu i Evropskoj uniji. Kao i na panelu posvećenom socijalnim izazovima u evropskim makroregijama.\nInače, pokrajinskom sekretaru dr Nenadu Ivaniševiću uručeno je i priznanje „Mostarske povelje“. Proznanje se dodeljuje kao podstrek za jačanje i razvoj prosperiteta u okviru regiona.\nMostarska povelja je novoustanovljeno priznanje koje dodeljuju Jadransko-jonski i Podunavski region. Dodeljuje se u čast onih uglednika, javnih radnika i drugih delatnika i institucija koji doprinose unapređenju saradnje u svim oblastima privrednog i društvenog stvaralaštva. Nagrada simboliše uspeh i predstavlja most koji ne poznaje i ne priznaje granice.\n„Izuzetna mi je čast što sam jedan od dobitnika ovog priznanja. Međuregionalna saradnja i povezivanje svih ključnih aktera, institucija i pojedinaca u regionu veoma su važne i značajne. Kako u cilju jačanja svih grana privrede, preduzetništva, tako i u pogledu kreiranja jedinstvenog turističkog proizvoda regiona“, istakao je Nenad Ivanišević.\ndr Nenad Ivanišević, EU, međuregionalna saradnja, privreda, turizam\n← Zelena ulica iz Kikinde među najlepšima na svetu\nDIONE set alata za poljoprivredu →


BANJALUKA – Centar za edukaciju Pro Educa, u saradnji sa portalom Frontal napravio je analizu zapošljavanja lokalne administracije prije i nakon lokalnih izbora 2016. godine u Republici Srpskoj, a rezultati istraživanja su pokazali da je proces zapošljavanja lokalne administracije netransparentan, posebno u javnim preduzećima RS.\n“Od ukupnog broja upitnika koje smo poslali odgovorilo nam je 38% javnih institucija, što nam govori da mi i dalje imamo problem sa transparentnošću njihovog rada i da to izaziva sumnju u regularnost samog procesa zapošljavanja u ovim institucijama”, izjavio je Srđan Puhalo.\nRezultati istraživanja su pokazala da je proces zapošljavanja lokalne administracije netransparentan, posebno u javnim preduzećim.\nKako je navedeno u analizi, to i ne čudi, s obzirom na da Zakon o radu i Zakon o posredovanju u zapošljavanju i pravima za vrijeme nazaposlenosti ne propisuju obavezu da poslodavac objavljuje javne konkurse za popunu upražnjenih radnih mjesta pa je tako i upitan tačan broj zaposlenih.\nU toku istraživanja veliki broj gradova, opština i javnih preduzeća nisu učestvovali u istraživanju, odnosno nisu dostavili tražene informacije i podatke, i pored pozivanja na Zakon o slobodi pristupa informacijama. Rezultati istraživanja jasno pokazuju da je broj zaposlenih povećan u izbornoj 2016. godini u odnosu na 2015., bez obzira na apel Vlade RS da se smanji broj zaposlenih u javnom sektoru. Frontal\nTagovi: istrazivanjeizborjavna preduzecakonkursiopstinesrdjan puhalovaznozaposljavanje u izbornim godinama


'Albanci nisu složni kao što su nekad bili'\nIzvor: B92, 11.Jan.2020, 11:40\n"Albanci nisu složni kao što su nekad bili"\nDirektor vladine Kancelarije za Kosovo i Metohiju Marko Đurić ukazao je da vodeće političke ličnosti na tzv. Kosovu nisu složni kao što su bili.\n"Ne mogu da kažem da mi je drago što su "zakrvili" jer se ti konflikti uvek preliju na Srbe", rekao je Đurić apropo činjenice da na tzv. Kosovu još uvek nije određen mandatar za sastav Vlade.\nĐurić kaže da je činjenica da Albanci nisu složni kao što su bili nekada i da su se strahovito promenili kao >> Pročitaj celu vest na sajtu B92 << društvo i dodaje da to potvrdjuju i brojke: 2001. godine je na KiM rodjeno 60.000 beba, 2014. godine 32.000, a 2018. godine 22.000.\nOn je kazao da je važno da Srbi ostanu okupljeni oko jednog monolitnog bloka - Srpske liste.\n"Da li će Kurti ili Murti da formira Vladu to je nebitno. Separatisti su i jedni i drugi, i treći...", rekao je Đurić.\nGovoreći o paljenju automobila člana predsedništva Srpske liste Slavka Simića, Đurić je rekao da je to vrsta "terorizma i napada" sa ciljem da se zastraši Simić koji je jedan od "energičnijih ljudi u institucijama Kosova".\n"Neću unapred da govorim o tome ko je odgovoran, ali je značajno da što pre saznamo ko stoji iza paljenje automobila", rekao je Đurić.\n"Albanci sa Kosova i Metohije nisu složni kao što su nekada bili", izjavio je direktor Kancelarije za Kosovo i Metohiju Marko Đurić i istakao "da za Srbe nije bitno ko će formirati vladu, već da su okupljeni oko "monolitnog bloka Srpske liste"...Đurić je za televiziju Pink rekao da se ne raduje...


Nearby Share za lakše deljenje lozinke za WiFi na Androidu 12 | PC Press\nKada želite da svoju lozinku za WiFi delite sa više osoba, to može brzo postati zamorno. Naravno da uvek možete da kažete lozinku, ali to vam daje manje kontrole nad tim ko i koji uređaji mogu da se povežu na vašu mrežu (a takođe može da vas dovede do toga da izaberete jednostavniju lozinku).\nGoogle radi na rešenju koje vam omogućava da lakše delite generisani QR kod\nAko imate telefon sa Android-om 10, možete lako da delite svoju WiFi lozinku u obliku QR koda. Omogućavanje pristupa WiFi uređaju skeniranjem QR koda postalo je moguće zahvaljujući protokolu Wi-Fi Easy Connect, a iako je to lakši i sigurniji način za dodavanje novih uređaja, još uvek postoji nekoliko nedostataka. Srećom, Google radi na još lakšem načinu za deljenje WiFi lozinke, a mogao bi da debituje u predstojećem Android 12 izdanju.\nProblem sa deljenjem lozinke putem QR koda je taj što uključuje ili fizičko držanje telefona za skeniranje QR koda na drugom telefonu (zamislite da to radite u prepunoj sobi sa gomilom ljudi) ili skeniranje QR koda koji je odštampan (što otežava kontrolu nad tim ko dobija pristup). Srećom, Google radi na rešenju koje vam omogućava da lakše delite generisani QR kod sa drugima koristeći kompanijsku funkciju „Nearby Share“. Ideja je da se podesi stranica “Share Wi-Fi” kako bi na njoj postojalo Nearby Share dugme.\nKada se dodirne, pokreće se podrazumevana komponenta za deljenje u blizini (a to je Google-ovo Nearby Share na svim sertifikovanim Android uređajima), tako da korisnik može da deli QR kod sa bilo kojim obližnjim korisnikom Android uređaja. Još uvek ne znamo sa sigurnošću da li će se ova funkcija pojaviti u Androidu 12 ili će sačekati novo Android izdanje.\nTagovi: Android 12, Google, QR code\n← Sledeći Nokia pametni telefon košta 100 dolara\nSamsung Display će proizvoditi OLED ekrane od 90Hz za laptopove →


Više od 200 miliona evra za energetsku efikasnost\nTanjug 26. januara 2022. 12:31\nVRBAS – Potpredsednica Vlade i ministarka rudarstva i energetike Zorana Mihajlović obišla je danas radove na rekonstrukciji vrtića u Vrbasu i izjavila kako je unapređenje energetske efikasnosti nacionalni projekat koji donosi smanjenje potrošnje energije i zdraviju životnu sredinu.\nOna je pre toga bila u jednom od 35 domaćinstava u ovoj opštini koja su dobila subvencije države za zamenu stolarije na.\n„Pre šest meseci smo ovde potpisali ugovor i verujem da će sve biti gotovo u maju. Kada radovi budu završeni, videće se značaj unapređenja energetske efikasnosti. Umesto 8,6 miliona dinara, računi za toplotnu energiju biće 1,6 miliona. Emisija ugljen-dioksida će biti oko 70 procenata niža na godišnjem nivou“, rekla je ministarka Mihajlović.\nOna je razgovarala sa penzionerkom Ankom, koja učestvuje u projektu zamene stolarije.\n„Sve ovo radimo zbog građana i nastavićemo da subvencionišemo zamenu stolarije, promenu kotlova za grejanje, kao i postavljanje solarnih panela. Jako je važno da građani prepoznaju značaj projekata i očekujemo da se na sledećem javnom pozivu, koji ka gradovima i opštinama raspisujemo krajem meseca, javi još veći broj građana“, ocenila je Mihajlovićeva.\nOna je podsetila da je Ministarstvo obezbedilo za ovu godinu više od 200 miliona evra u budžetu, jer podizanje energetske efikasnosti ima istu vrednost kao da se gradi elektrana.\n„Godišnje bacimo kroz prozor proizvodnju jedne elektrane, a unapređenjem energetske efikasnosti obezbeđujemo uštede i za domaćinstva i za državu“, rekla je Mihajlovićeva.\nOna je istakla da će Ministarstvo obezbediti olakšice za nerazvijene opštine, kao i za socijalno ugrožene građane.\n„Cilj je da sva domaćinstva dobiju mogućnost da zamene stolariju. To je nacionalni interes kako bismo u narednih nekoliko godina smanjili potrošnju za najmanje 20 do 25 procenata, a računi će biti niži za 30-40 procenata“, rekla je Mihajlovićeva.\nNačelnik Južnobačkog upravnog okriga Milan Novaković zahvalio je potpredsednici Vlade, Ministarstvu i ambasadi Švajcarske na pomoći pri rekonstrukciji četiri vrtića i škole.\n„Time će se poboljšati uslovi za boravak dece. Videli smo i radove u Zmajevu. Sve ovo ne bi bilo moguće bez privrednog rasta i politike koju sprovode Vlada i predsednik Aleksandar Vučić“, rekao je Novaković.\nPredsednik opštine Vrbas Predrag Rojević rekao je da će završetkom radova biti obezbeđeni bolji uslovi za 700 đaka i 1.335 dece u vrtićima.\n„I ovaj projekat je pokazatelj da se opština pretvara u energetski efikasnu. Takođe, realizujemo zajedno sa Ministarstvom i projekat unapređenja energetske efikasnosti, u kojem učestvujemo sa 35 domaćinstava, koja se ekonomski i energetski osnažuju uz pomoć Ministarstva“, rekao je on.\nAmbasador Švajcarske Urs Šmid izrazio je zadovoljstvo nastavkom saradnje sa Ministarstvom na unapređenju energetske efikasnosti.\n„Zadovoljan sam što smo ovde i što zajedno nastavljamo sa sprovođenjem projekata kojima se unapređuje energetska efikasnost. Vrednost ovog projekta je 1,5 miliona evra. Švajcarska podržava napore Ministarstva da lokalnim samoupravama pomogne u ovoj oblasti. Obeležavamo 30 godina saradnje Srbije i Švajcarske i drago mi je da možemo zajedno sa Ministarstvom da radimo u oblasti energetske efikasnosti i borbe sa klimatskim promenama, što je važan segment naše buduće saradnje“, rekao je Šmid.


Ombudsman izražava zabrinutost zbog upotrebe terminologije i diskriminatornih koncepata u školskoj literaturi - Vesti - Avokati i Popullit\nOmbudsman izražava zabrinutost zbog upotrebe terminologije i diskriminatornih koncepata u školskoj literaturi\nOmbudsman je održao sastanak sa Kosovskim Forumom o licima sa ograničenim sposobnostima, sa namerom unapređenja saradnje i postupaka koji se mogu preduzeti za poboljšanje položaja prava osoba sa ograničenim sposobnostima.\nPosebnim naglaskom diskutovano je o diskriminatornom i uvredljivom jeziku za osobe sa ograničenim sposobnostima, koji se koristi u školskim udžbenicima.\nPredsatvnici Drštva Down Sindrom Kosova, koji su bili prisutni na ovom sastanku, izrazili su zabrinutost pred Ombudsmanom u vezi sa terminologijom koja se koristi u knjigama biologije za 10. i 11. razred, gde se Daunov sindrom naziva "Idiotia Mongoloide" i osobe sa Daunovim sindromom, u ovim tekstovima karakterišu se kao lica koja "žive najviše od 10-15 godina"! Prema onome što je rečeno Ombudsmanu na ovom sastanku, takav uvredljivi termin za ljude sa Daunovim sindromom je terminologija koja je prevaziđena od osamdesetih godina prošlog veka.\nUpotreba pojmova i koncepata u školskoj literaturi koja nisu u skladu sa dinamikom napretka ljudskih prava i sloboda, za Ombudsmana predstavlja ne samo zabrinutost, već i potrebu da se hitno vrše ispravke. Uprkos stalnoj javnoj reakciji, neadekvatne i neosnovane formulacije ove prirode se još uvijek koriste. Takav jezik koji se koristi za osobe sa Daunovim sindromom, ali i u drugim slučajevima kada se koristi omalovažavajući i diskriminatorski jezik, predstavlja nedostatak profesionalizma i nedostatak znanja i svesti o poštovanju ljudskih prava i sloboda.\nOmbudsman skreće pažnju nadležnim vlastima da školska literatura mora pažljivo da se ponovo razmotri i preformuliše u skladu sa ustavnim i zakonskim garancijama u Republici Kosovo, za jednak tretman i bez diskriminacije.


Rusija će pomoći Srbiji ako se suoči s požarima\nNovi toplotni talas koji će pogoditi region nosi opasnost od novih požara, ne samo u Hrvatskoj i Crnoj Gori, gdje su aktivna požarišta, već možda i u Srbiji.\nIz Srpsko-ruskog centra u Nišu poručuju da nema mjesta panici, jer će u slučaju da izbije požar na teritoriji Srbije biti upotrijebljeni svi raspoloživi kapaciteti kako bi se vatra što prije ugasila, navodi Sputnik.\n- Rusija je za borbu protiv požara već uputila 18 savremenih vatrogasnih kamiona, koji mogu da budu upotrijebljeni u bilo kojem trenutku. Zatim, u vlasništvu Centra su šatori, pumpe i kompresori, koji su također na raspolaganju ukoliko zatreba. U slučaju većih požara, može biti upotrijebljena i avijacija, a u pitanju su avioni "Iljušin 76", "berijev 200", kao i helikopter "kamov 32", koji se nalaze na teritoriji Rusije. Sa svoje strane, Srbija bi osigurala svo neophodno ljudstvo kako bi se kriza sanirala - kaže za Sputnik direktor Centra Vjačeslav Vlasenko.\nPodsjeća da je uspješna saradnja između Rusko-srpskog humanitarnog centra i MUP-a Srbije ostvarena ne samo tokom 2012. kada su u Srbiji izbili požari, već i prilikom poplava 2014., kada je Rusija poslala avione i ljudstvo koji su pomagali kako bi se katastrofa sanirala.\n- Na kraju krajeva, Centar je u Srbiji formiran kako bi pomagao i sarađivao sa srpskom stranom. Svakim danom dobijamo informacije iz Rusije, tačnije iz Centra za krizne situacije, o termalnim tačkama gdje se ukazuje na povećane temperature u Srbiji. Sve se to potom šalje Ministarstvu unutrašnjih poslova Srbije, tačnije sektoru za vanredne situacije. To su preventivne mjere koje se primjenjuju svakodnevno kako bi se katastrofe izbjegle - napominje Vlasenko za Sputnik..\nObjavio: Pet, 21/07/2017 - 13:35


Radio BIR - VSTVBiH imenovao nosioce pravosudnih funkcija\nVisoko sudsko i tužilačko vijeće Bosne i Hercegovine (VSTVBiH) je drugog dana sjednice, koja je počela jučer u Sarajevu, donijelo je odluku o imenovanju nosilaca pravosudnih funkcija u Bosni i Hercegovini.\nNa nivou Bosne i Hercegovine, imenovani su: Dalida Burzić, na poziciju sudije Suda Bosne i Hercegovine; Stanko Blagić, na poziciju sudije Suda Bosne i Hercegovine; Amir Kapetanović, na poziciju sudije Suda Bosne i Hercegovine i Braco Stupar, na poziciju sudije Suda Bosne i Hercegovine.\nNa nivou Republike Srpske, imenovani su: Semir Mehanović, na poziciju sudije Osnovnog suda u Bijeljini; Dijana Gluhaković, na poziciju sudije Osnovnog suda u Banja Luci; Sandra Budiša, na poziciju dodatnog sudija Osnovnog suda u Banja Luci i Ines Čolić, na poziciju dodatnog sudije Osnovnog suda u Banja Luci.\nNa nivou Federacije Bosne i Hercegovine, imenovani su: Nives Abdagić, na poziciju sudije Kantonalnog suda u Sarajevu; Haris Jusufbašić, na poziciju sudije Kantonalnog suda u Sarajevu;\nEsma Jusić, na poziciju sudije Kantonalnog suda u Sarajevu; Jasenka Potogija, na poziciju sudije Kantonalnog suda u Sarajevu; Amela Selimović Fazlagić, na poziciju sudije Kantonalnog suda u Sarajevu;Dunja Čolaković Karahodžić, na poziciju sudije Općinskog suda u Sarajevu; Mia Humačkić, na poziciju stručnog saradnika Općinskog suda u Mostaru i Marija Muselimović, na poziciju stručnog saradnika Općinskog suda u Ljubuškom.\nNovoimenovane sudije i tužioci će stupiti na dužnost 1. aprila, dok će stručni saradnici stupiti na dužnost 1. marta 2019. godine, saopćeno je iz VSTVBiH.\nMore in this category: « Održan sastanak sa urednicima javnih i privatnih medija u BiH (AUDIO) U Sarajevu održan seminar „ABC o crkvama i vjerskim zajednicama“ »


Položeni vijenci žrtvama takozvanog veleizdajničkog procesa - Glas Srpske\nSrna 21.11.2020 14:39\nBANjALUKA - Predsjednik Skupštine grada Banjaluka Zoran Talić danas je na banjalučkom groblju “Sveti Pantelija” položio vijenac na spomenik žrtvama takozvanog veleizdajničkog procesa povodom 102 godine od ulaska srpske vojske u Banjaluku 1918. godine, koji se obilježava i kao drugi Dan grada.\nMarinkovićeva je navela da Banjaluka ovaj dan proslavlja u tužnim okolnostima - zastave su spuštene na pola koplja, kao i u svim gradovima i mjestima i u Srpskoj i u Srbiji zbog upokojenja srpskog patrijarha Irineja. “Ovako počinjemo ispunjavati amanet kojeg na nam je dao blaženopočivši patrijarh Irinej, koji je rekao da svi Srbi ostanu okupljeni, ujedinjeni bez obzira na granice koje ih razdvajaju”, rekla je Marinkovićeva.\nVojnici srpske vojske iz sastava Prvog bataljona 13. pješadijskog puka “Hajduk Veljko” pod komandom majora Dragoljuba Bajalovića ušli su na Aranđelovdan 1918. godine u Banjaluku. U Prvom svjetskom ratu poginulo je 1.300.000 Srba, odnosno 28 odsto srpske populacije - 53 odsto muškaraca u dobi od 25 do 45 godina.\nSolunski front jedna je od najvećih operacija u Velikom ratu, čiji je rezultat bio kapitulacija Bugarske, Austrougarske i Njemačke, oslobođenje Srbije i prelazak srpske vojske u prekodrinske krajeve. Banjalučki “veleizdajnički proces” austrougarske vlasti vodile su od novembra 1915. godine do aprila 1916. godine protiv 156 Srba koji su bili elita tog vremena.


Milica Pavlović predstavila Deichmann kolekciju obuće – Tračara\nMilica Pavlović predstavila Deichmann kolekciju obuće\nMuzička zvezda Milica Pavlović svojim upečatljivim stilom inspirisala je novu Deichmann kolekciju za sezonu jesen/zima 2019/20, koja je večeras ekskluzivno predstavljenja u poznatom beogradskom klubu Kasina.\nProglašena je najlepšom na svetu: sada je objavila fotografiju bez šminke i – još je lepša\nPrekršila izolaciju: Provokativnim fotkama objavila da je na odmoru!\nSeverinina snajka neprepoznatljiva: operacije ili fotošop?\n“Velika je privilegija sarađivati sa svetski poznatim brendom, posebno kada je reč o cipelama koje zauzimaju posebno mesto na mojoj listi modnih komada. Za kakvu god odevnu kombinaciju da se odlučim, trendi par cipela je taj element koji je čini posebnom i izdvaja, doprinosi efektnom izgledu i definiše priliku za koju je pogodna,” ispričala je pevačica i onda otkrila detalje kolekcije.\n“Moja nova Deichmann kolekcija prati ritam moderne žene, pružajući joj raznolik izbor modela obuće, koju može nositi tokom svih dnevnih aktivnosti, od jutra do večeri. Užurbani tempo, kakvim danas živimo, zahteva upravo takvu kolekciju koja priliči svim modnim transformacijama sa kojima se susrećemo na dnevnom nivou.”\nMilica govori o kolekciji\nIshod ovog jedinstevnog partnerstva predstavlja kolekcija pod nazivom Milica Pavlović za Deichmann, koja naglašava četiri različite kategorije obuće, kojima nas je Senorita obradovala ove sezone.\nKolekcija je sada dostupna u svim DEICHMANN prodavnicama u Srbiji. Takođe možete da je pogledate i na www.deichamnn.com.\nTags: hotmilica pavlovićpromo\nBeg od korone: Lepa Brena i Dragana Mirković zajedno u Monaku\nNisam samouverena: Pevačica objavila fotku u bikiniju


Marić i Vujičić posetili Opštinu Gračanica\nPoslanici SNS-a u Skupštini Srbije Ljubomir Marić i Danijela Vujičić posetili su danas Opštinu Gračanica. Mediji nisu bili obavešteni o ovom sastanku.\nMarić i Vujičić sa Popovićem (Foto Srpska lista)\nKako je na svojoj Fejsbuk stranici objavio poslanik Marić, sa predsednikom Opštine Gračanica razgovarano je o infrastrukturnim projektima i budućim planovima lokalne samouprave. Jedan od takvih projekata je izgradnja predškolske ustanove u Gračanici.\nVujičić i Marić su istakli da takvi i slični projekti doprinose razvoju lokalne samouprave.\nKako je navedeno, Popović je sa poslanicima razgovarao i o ekonomskim temama, najviše o mogućnosti otvaranja novih radnih mesta, ali i drugim pitanjima.


InHoReCa | Poslovanje | AB InBev prodaje Carlton & United Breweries Asahi-ju\nAB InBev prodaje Carlton & United Breweries Asahi-ju\nMegapivara AB InBev pristala je da proda svoju australijsku jedinicu Carlton & United Breweries kompaniji Asahi, sa sedištem u Tokiju, za cifru od 16 milijardi australijskih dolara.\nKao deo ove transakcije, Asahi sada ima pravo da prodaje AB InBev portfolio brendova širom Australije. Iz AB InBev-a su izjavili da će prodaja pomoći da se ubrza njihova ekspanzija na druga tržišta unutar azijsko-pacifičkog regiona, kao i na globalnom nivou.\nSam ugovor je pred zatvaranjem i regulatornim odobrenjem, a kako navode, trebalo bi da bude završen do prvog kvartala 2020. godine.\nCarlos Brito, glavni izvršni direktor AB InBev, rekao je: Mi i dalje vidimo veliki potencijal za naše poslovanje u azijsko-pacifičkom regionu, koji ostaje i motor rasta u našoj kompaniji. Sa našim neuporedivim portfoliom brendova, snažnim komercijalnim planovima i talentovanim ljudima, dobro smo pozicionirani da uhvatimo prilike za rast širom ovog regiona.\nOva vest je usledila nakon nešto ranije najave da je AB InBev odlučio da odustane od planirane inicijalne javne ponude za azijski biznis od 9,8 milijardi dolara.\nAB InBev zapošljava oko 175.000 ljudi i ostvario je prihod od 54,6 milijardi američkih dolara u 2018. godini. Pivara je već ove godine napravila niz akvizicija i investicija, uključujući i kompaniju za proizvodnju alkoholnih pića iz San Diega Cutvater Spirits, kao i sajt za recenzije RateBeer.\nAsahi je, u međuvremenu, kupio poslovanje britanske pivare i vlasnika babova Fuller's ranije ove godine za 250 miliona funti, čime je postao vlasnik jednog od najpopularnijih pivskih brendova, London Pride, i istorijski poznate pivare Griffin u Londonu.\nPromene u upravi Zagrebačke pivovare\nPlantaže osvojile priznanje „Oskar kvaliteta 2019“\nTesla Voda uskoro na tržištu Srbije


BalkanMagazin :: Ekson Mobil vidi zaradu u tehnologijama za eliminaciju ugljenika\npetak, 19. mart 2021 10:52\nAmerički naftni gigant Ekson Mobil radi na prikupljanju i skladištenju ugljen-dioksida već nekoliko decenija, ali su ga visoka cena ovog procesa, regulatorna nesigurnost i tehnološka ograničenja odvraćali od investiranja ogromnih svota novca u ove projekte. Međutim, kompanija je sada spremna da 2025. godine u ovu tehnologiju uloži tri milijarde dolara. (Prvi čovek Ekson Mobila Daren Vuds, vidi dobru poslovnu priliku u poslovima sa hvatanjem ugljenika. Foto: Rojters)\nAmerička multinacionalna naftna i gasna kompanija Ekson Mobil (Exxon Mobil) pokrenula je novi posao pod nazivom Low Carbon Solutions, koji se odnosi na razvoj poslova sa niskim emisijama ugljenika, u nameri da se još intenzivnije bavi hvatanjem i skladištenjem ugljen-dioksida (CCS), izvestili su svetski mediji.\nPrema rečima Darena Vudsa, predsednika i glavnog izvršnog direktora ove kompanije, koji je nedavno dao intervju za Blumberg TV, Ekson vidi višestruke mogućnosti za zaradu u svetu koji teži niskim emisijama štetnih gasova, i usmeren je na povezivanje sa fondovima privatnog kapitala da bi ostvario finansijski rast u poslu koji se odnosi na eliminaciju ugljen-dioksida.\nEkson Mobil namerava da postane lider na polju prikupljanja i skladištenja ugljenika, procesu u kome se taj glavni uzročnik globalnog zagrevanja izvlači iz vazduha ili izvora emisija i prenosi u podzemna skladišta.\nAmerički naftni gigant pokrenuo je novi posao Exxon Mobil Low Carbon Solutions i usmeren je ka povezivanju sa fondovima privatnog kapitala da bi ostvario finansijsku dobit u korišćenju tehnologija za eliminaciju ugljen-dioksida. (Izvor: Exxon Mobil)\nVlade koje uvode karbonske takse mogle bi da otvore niz mogućnosti za poreske kredite i ofset trgovinu, karakterističnu za skupe poslove, za kompanije poput Eksona, koje imaju mogućnost da skladište ugljenik. Partnerstvo sa spoljnim investitorima bi značilo da Ekson neće morati da finansira velike projekte samo sopstvenim novcem.\n“Deo onoga na šta će zaista biti fokusiran naš Low Carbon Solutions biznis jeste pronalaženje ljudi koji su potencijalno zainteresovani za udruživanje i iskorišćavanje onoga što Ekson može da ponudi na ovom polju, da bi obezbedile investicije i smanjila količina ugljen-dioksida u atmosferi”, rekao je Daren Vuds.\nAmerička kompanija Occidental Petroleum, koja se bavi istraživanjem ugljovodonika širom sveta planira da izgradi do sada najveće postrojenje koje će hvatati ugljen-dioksid direktno iz vazduha i upumpavati ga u zemlju u cilju skladištenja ili radi takozvanog oporavka nafte.\nOd ključne je važnosti da ova naftna i gasna kompanija, barem delimično, novcem drugih ljudi osniva venčer fond, koristeći to što ulaganje u čistu energiju doživljava ekspanziju. Američke kompanije Rusheen Capital Management i United Airlines Holdings učestvuju u finansiranju ovog projekta.\nPod pritiskom investitora koji su zahtevali da smanji sopstvene emisije ugljen-dioksida, Ekson Mobil je spreman da u novi posao prikupljanja i skladištenja uljenika uloži tri milijarde dolara do 2025. godine. (Izvor: New York Times)\nPod pritiskom investitora koji su zahtevali da smanji sopstvene emisije ugljen-dioksida i pripremi se za energetsku tranziciju, Ekson je svoj novi posao pokrenuo početkom ove godine, i spreman je da 2025. na njega potroši tri milijarde dolara, preneo je između ostalih i Njujork Tajms.\nIako taj iznos predstavlja manje od pet odsto njegove ukupne kapitalne potrošnje, čiji veći deo odlazi na fosilna goriva, ova odluka je znak” promene tona” američkog naftnog giganta, često kritikovanog zbog zaostajanja za evropskim kompanijama istog ranga po pitanju borbe protiv klimatskih promena.\nEkson Mobil ima više od 30 godina iskustva u korišćenju tehnologije prikupljanja i skladištenja ugljenika (CCS) i prva je kompanija koja je uhvatila više od 120 miliona tona ugljen-dioksida, što je ekvivalent godišnjim emisijama koje stvori više od 25 miliona automobila.\nMeđutim, zbog neisplativosti ovog procesa, u odnosu na ulaganja, regulatornih nesigurnosti i tehnoloških ograničenja, ova američka kompanija do sada nije bila voljna da za ove projekte izdvoji značajne sume.\nPoreski kredit koji je dobio ime 45Q učinio je tu tehnologiju privlačnijom, a karbonska taksa ili neka druga mera koja se predlaže Bajdenovoj administraciji mogla bi da drastično poveća profitabilnost sektora.\nAmerička kompanija Occidental Petroleum, koja se bavi istraživanjem ugljovodonika planira da izgradi najveće postrojenje u svetu za prikupljanje ugljen-dioksida iz vazduha i upumpava ga u zemlju u cilju skladištenja ili radi takozvanog oporavka nafte. (Izvor: greenbiz.com)\nAmerički institut za naftu, čiji je Ekson član, prema tvrdnjama upućenih, razmatra mogućnost da svom snagom podrži cenu dozvole za emitovanje ugljenika koju je nametnula vlada, što bi bila velika promena politike vodećeg trgovinskog udruženja u naftnoj industriji. To bi pomoglo da se podstakne kupovina ”karbonskih ofseta”, koje bi koristile aviokompanije, proizvođači cementa i druge industrije sa ograničenim mogućnostima za odstranjivanje emisija.\n”Kompanije iz sektora koje je teško dekarbonizovati traže načine za kompenzovanje svojih emisija ugljenika, i mi mislimo da je to dobra prilika za nas”, kazao je Daren Vuds dodajući: ”Posmatraćemo stvari iz tog ugla, ali i razmišljati o potrebnim ulaganjima”.


Dačić i Kovač i dalje neusaglašeni oko Zakona o jurisdikciji - Nova Borba\nMiro Kovač i Ivica Dačić u Subotici/ Foto: Tanjug\nDačić i Kovač i dalje neusaglašeni oko Zakona o jurisdikciji\nKovač je rekao da u Hrvatskoj postoji zabrinutost nakon jučerašnjih izjava jednog zvaničnika iz Srbije da se zakon o ratnim zločinima primenjuje na Hrvatsku i da će biti optužnica za ratne veterane.\nŠefovi srpske i hrvatske diplomatije, Ivica Dačić i Miro Kovač u Subotici su ponovili spremnost za daljim unapređenjem odnosa dveju zemalja, ali su ponovo pokazali da i dalje postoje neslaganja oko Zakona o univerzalnoj jurisdikciji.\nKovač je, na konferenciji za novinare, kazao da za Hrvatsku nije prihvatljivo da se u Srbiji podižu optužnice protiv hrvatskih državljana, a Dačić istakao da je Srbija Zakon o univerzalnoj jurisdkiciji donela pre 14 godina uz podršku međunarodnih faktora, ali da se danas ne raspravlja o tome, već da će biti reči narednih godina dok traju pregovori.\n"To moramo razrešiti, naši ljudi su zabrinuti. Taj zakon će morati da se promeni u okviru evropskog približavanja. Očekujemo od rukovodstva Srbije da se jasno izjasni o tome", poručio je on.\nOn je rekao i da zakon koji se u Srbiji primenjuje nije normalan za naše ljude i moraće da bude izmenjen. "To neće biti jednostavno, ali gde postoji volja očekujem da ima i puta“, naglasio je Kovač.\n"Mi ćemo se zalagati da Srbija uđe u EU, ali ćemo tražiti da svi kriterijumi budu implementirani. Oni su zacrtanu u Poglavlju 23", poručio je šef hrvatske diplomatije.\nPrema njegovim rečima, postoji pozicija EU što se tiče poglavlja o vladavini prava i osnovnim pavima, a tu je jasan kriterijum da se sporni zakon mora promeniti.\nDačić je istakao da se danas ne raspravlja o tome, već da će biti reči narednih godina dok traju pregovori i da treba naći najbolja rešenja da se obuhvate svi koji su počinili ratni zločin.\nŠto se kriterijuma tiče on je kazao da Srbija nije učestvovala u toj raspravi, i da za nas postoji tekst merila koji će biti primenjen za nova poglavlja.\n"Otvaranje poglavlja, koja će se desiti u ponedeljak, je nesporno, a ostalo će biti diskutovano kada se formira nova vlada", rekao je Dačić.\nOn je kazao da 20 godina posle svih ratova treba rešiti pitanja ko je optužen za šta.\n„Mi takođe imamo primedbi. Tražili smo od hrvatske vlade koliko je Srba na optužnicama. Neko krene na more i on bude uhapšen. Krenu i neki vaši pa budu uhapšeni. Hoćemo li sto godina da živimo u tim uslovima. Kada formirate vladu ozbiljno razmislite o tim pitanjima“, naglasio je Dačić.\nOn je izrazio žaljenje što, iako se o rešavanju ovih tema govorilo još pre tri godine, ništa nije uradilo, radne grupe se nisu sastajale.\n„Odvojimo političke govore od pragmatizma da rešavamo sva pitanja. Ovde treba da se ponašamo racionalno. Želimo sa Hrvatskom da delimo zajedničke interese“, naglasio je Dačić.\nKovač je, na to, odgovorio da se rat nije vodio u Srbiji, već u Hrvatskoj, te i da će pitanja ratnog nasleđa morati da se rešavaju i to u okviru pristupnog procesa Srbije EU.\nRukovodilac Tužilaštva za ratne zločine Srbije Milan Petrović izjavio je ranije za Slobodnu Evropu da Srbija ne razmišlja o ukidanju Zakona o univerzalnoj jurisdkiciji za ratne zločine u SFRJ i da nastavlja da ga primenjuje.


Saopštenje SBB: Zašto nije raspisan tender za prodaju infrastrukture operatora Pošta NET na kome bi država zaradila, već je prepuštena Telekomu Srbija? - Advertiser Serbia\nS ovim u veziinternetMedijiPošta SrbijeSBBtelefonijaTelekom SrbijetelevizijaTVUnited Group\nBEOGRAD – SBB kompanija, koja posluje u okviru United Grupe, upozorava javnost da je JP “Pošta Srbije” ustupila telekomunikacionu infrastrukturu kompaniji “Telekom Srbija” – sa obrazloženjem da se više neće baviti delatnošću kablovskih komunikacija u potpuno netransparentnom procesu, iako je reč o javnoj svojini.\n„SBB je uputio zvanično pismo Vladi Srbije i premijerki Ani Brnabić sa zahtevom da se preispita prenos kablovske infrastrukture JP “Pošta Srbije” na “Telekom Srbija”, zahtevajući zvanično objašnjenje zašto nije raspisan tender na kome bi država za prodaju javne svojine mogla da postigne najbolju cenu uz učešće zainteresovanih.\nOmogućavajući ovakav dogovor dve državne kompanije, Vlada Srbije je još jednom pokazala da nastavlja sa intervencijama i pritiscima državnih institucija na tržištu telekomunikacija u korist jednog učesnika na tržištu – “Telekom Srbija” – a na štetu svih drugih kompanija koje godinama ulažu u njegov razvoj.\nSBB poziva nadležne institucije da reaguju i ispitaju podrobno ugovor koji su zaključili “Telekom Srbija” i JP “Pošta Srbije”, da li je ova akvizicija prijavljena u skladu sa pravilima konkurencije, a Vladu Srbije da preduzme mere kojim će sprečiti nezakonito otuđenje javne svojine i najzad omogućiti odvijanje tržišne utakmice,“ navodi se u saopštenju.\n80% odraslih u EU svakodnevno koristi Internet\nNajtraženiji pojam na Bing-u je – Google\nGoogle-ova dominacija na australijskom tržištu oglašavanja šteti kompanijama\nU pripremi plan za smanjivanje cena rominga između Zapadnog Balkana i EU


Predsjednik Republike Srpske prisustvovao potpisivanju Opšteg ugovora o realizaciji projekta izgradnje Termoelektrane “Gacko dva” | Предсједник Републике Српске | Милорад Додик\nNalazite se: Početna » Vijesti » Predsjednik Republike Srpske prisustvovao potpisivanju Opšteg ugovora o realizaciji projekta izgradnje Termoelektrane “Gacko dva”\nPredsjednik Republike Srpske prisustvovao potpisivanju Opšteg ugovora o realizaciji projekta izgradnje Termoelektrane “Gacko dva”\nObjavljeno: 12:55, 12.12.2017.\nPredsjednik Republike Srpske Milorad Dodik izjavio je danas da će izgradnja Termoelektrane “Gacko dva” pružiti novu energetsku sigurnost Republike Srpske, obezbijediti dugoročni proces eksploatacije uglja i proizvodnje električne energije, te osigurati nova radna mjesta.\nNakon potpisivanja opšteg ugovora o izgradnji Termoelektrane “Gacko dva” između predstavnika Vlade Republike Srpske i kineskih investitora, predsjednik Dodik je rekao u Banjaluci da je tehnološki vijek stare termoelektrane u Gacku pri kraju, te da se ulažu ogromna sredstva na saniranje postrojenja i omogućavanje rada.\n“Krajnje vrijeme je da se uputimo u izgradnju novog objekta, koji će dati sigurnost i radnim mjestima i Republici Srpskoj. Kineska strana je u dogovorima o ovom pitanju bila veoma susretljiva i razumjela je uslove u kojima se nalazimo”, rekao je predsjednik Dodik.\nPredsjednik Republike Srpske je izrazio uvjerenje da će realizacija ovog projekta početi veoma brzo, dodajući da ima mnogo detalja koje je neophodno usaglašavati.\n“Generalno opredjeljenje da zajedno gradimo ovaj projekat govori o realizaciji naših politika koje smo ranije utvrdili kao vlast u Republici Srpskoj, kada smo rekli da se orijentišemo na to da osposobimo našu `Elektroprivredu` da gradi nove kapacitete primarnog karaktera”, naglasio je predsjednik Dodik.\nPredsjednik Republike kaže da se pri ugovaranju projekta tražilo da tehnologija koja će biti ugrađena odgovora svim evropskim standardima, navodeći da se u Termoelektrani “Stanari” pokazalo da kineska strana to može da obezbijedi, jer su dobijeni svi sertifikati u vezi sa ekologijom.\nPredsjednik Dodik je zahvalio kineskom državnom rukovodstvu što Republiku Srpsku tretira sa stanovišta interesa za razvoj, te za podsticaj preduzećima iz Kine da se ovdje lociraju.\n“To nam daje garanciju da će u narednom periodu biti realizovani još neki projekti, prije svega u vezi sa primarnom proizvodnjom električne energije, ali i da ćemo riješiti pitanje dodatne izgradnje auto-puteva”, poručio je predsjednik Milorad Dodik.\nPredsjednik Republike je naveo da je Republika Srpska sa Kinom već realizovala projekat izgradnje Termoelektrane “Stanari”, te da se razgovara o mnogim drugim pitanjima, od izgradnje bolnice u Doboju, do izgradnje auto-puta od Banjaluke prema Prijedoru, dijela auto-puta od Vukosavlja prema Brčkom, te od Banjaluke prema Mrkonjić Gradu i Kupresu.\n“Sve su to obimni projekti kroz koje stičemo razna iskustva pregovarajući sa kineskim kompanijama. Kineski investitori su se pokazali kao veoma dobri partneri, koji žele da razumiju naše okolnosti i uslove”, naveo je predsjednik Dodik.\nPredsjednik Republike Srpske ističe da Republika Srpska radi na investicijama koje će omogućiti ne samo zapošljavanje, nego i dugoročnu sigurnost i stabilnost.\nPredsjednik Dodik je izrazio uvjerenje da će projekat izgradnje Termoelektrane “Gacko dva” biti uspješno realizovan, u šta ga, kako kaže, uvjerava i dobronamjernost kineskih partnera.\nPredsjednik Republike je najavio da će do kraja sedmice biti potpisan i ugovor sa ruskim partnerima u vezi sa izgradnjom kapaciteta za proizvodnju gasa.


Esper ne podržava Trumpovu ideju pozivanja na Zakon o pobuni\n* Esper ne podržava Trumpovu ideju pozivanja na Zakon o pobuni\nMinistar odbrane Sjedinjenih Američkih Država (SAD) Mark Esper izjavio je danas da ne podržava prijedlog američkog predsjednika Donalda Trumpa o aktiviranju Zakona o pobuni (Insurrection Act) da bi ugušili masovne proteste koji se u toj zemlji održavaju zbog smrti Georgea Floyda.\n"Mogućnost korištenja aktivnih oružanih snaga u ulozi za provedbu zakona treba iskoristiti samo u krajnjem slučaju i to samo u najneugodnijim i najtežim situacijama. Sada nismo u jednoj od tih situacija. Ne podržavam pozivanje Zakon o pobuni ", kazao je Esper tokom brifinga u Pentagonu.\nTrump je u ponedjeljak kazao da je spreman poslati vojne snage da okončaju nasilne proteste koji su izbili nakon smrti Floyda, Afroamerikanca koji je umro nakon brutalnog hapšenja u Minneapolisu.\nAmerički predsjednik Trump je tako izrazio spremnost da se pozove na Zakon o pobuni iz 1808. godine koji bi u dao ovlasti da koristi vojsku za provedbu zakona i reda na ulicama.\nSAD je od prošle sedmice poprište masovnih protesta zbog policijske brutalnosti tokom Floydovog hapšenja. Incident je snimljen mobilnim telefonom, a njegovo prikazivanje izazvalo je val protesta i izvan SAD-a.


Sava Vidanović: da li marovica ceka i sudbina davinicata\nda li marovica ceka i sudbina davinicata\nDA LI MAROVICA CEKA SUDBINA DAVINICA?\nMinistar finansija Dinkic podjednako optuzuje Marovica i Davinica u aferi oprema vojske. Dinkic istice da je Marovis saucesnik u aferi i da neizostavno mora biti kaznjen nista manje do odlaska sa mesta predsednika SCG. Ako je Davinica afera kostala pozicije ministra odbrane zasto ista kazna nebi stigla i Marovica. Ministar Dinkic je kategorican u svojim zahtevima.. Preti povlacenjem sa duznosti ministra finansija u koliko se ne primene isti arsini kao prema Davinicu.Mozda Dinkica ceka ista sudbin i ocigledno i on vidi brzi pad pa zeli da dobro proda sebe. Sigurno je da poslanici Crne Gore nece glasati protiv Marovica. Savezna vlada je aferom Davinic dospela u najvecu krizu svog postojanja. Vlada je nelegalna, ciji je izborni rok davno istekao. Njena vladavina je produzena do proleca na insistiranje Solane. Po propozicijama savezni izbori izbori treba da se odrze zajedno sa referendumom u Crnoj Gori i tesko je poverovati da ce se zahtev Dinkica obistiniti. Odlazak Marovica znaci pad vlade i novi izbori.Sudeci prema situaciji mora ce se na to jos malo sacekati,bar do proleca\nPrema najnovijim saznanjima crnogorski poslanici dizu sidra. Ssele se u Crnu Goru, jer kako kazu, neznaju sta ce iz postojece krize sve proizaci. To je samo jos jedan dokaz ka samostalnosti Crne Gore. Marovic je jedan od pristalica nezavisne Crne Gore, sto je pokazao iovogodisnjim neodlaskom u Njujork na sezdesetogodisnjic jubileja UN. Crnogorska vlada je poslala svog ministra inostranih poslova sa ovlascenjima da samostalno predstavlja drzavu Crnu Goru.. Savezni minister inostranih poslova Draskovic, na jubilarnom zasedanju UN predstavlja ni sam nezna koga., sedeci pored crnogorskog kolege. Izgleda ponizavajuce, smesno i obezglavljeno. Na ovogodisnjem zasedanju UN, skoro sve zemlje su predstavljene predsednicima drzava. Marovic kao predsednik SCG nije nasao za shodno da prisustvuje zasedanju UN kao glava zajednicke drzave.\nZajednica SCG je od samog pocetka postavljena na staklene noge.Fakticki egzistiraju dve nezavisne drzave Srbija i Crna Gora. . Crna Gora ima sve atribute nezavisne drzave, kao ministarstvo inostranih poslova, posebnu monetu, carinsku sluzbu,anti srpskog politickog rukovodstva, posebnu policiju i drugih parazitskih institucija na teret Srbije. Odvajanje Crne Gore iz zajednice SCG rusi ideju o USD pod cijim krovom treba da se nadju svi Srbi bivse Jugoslavije. Djukanovic i njegovi bliski saradnici sve nade polazu u predstojeci referendum na kome treba crnogorski narod da odluci o svom statusu.\nVecina Crnogoraca zivi u Beogradu, mkoji su se na popisu izjasnili kao Srbi, za Djukanovica predstavljaju veliku opasnost da referendum ne uspe. On se pobrinuo da uskrati ucesce na referendumu svima onima koji zive van teritorije Crne Gore.” Demokratski” nema sta Djukanovic je upao u probleme do guse. Glavni je kolovodja crnogorske mafije, gde mu zbog trafikom cigaretama preti izrucenje Italiji, koja je podigla optuznicu protiv njega. Zanosi se mislju da ga nezavisnost Crne Gore i drzavnicki imunite moze spastic bede\n. U svojim separatistickim, antisrpskim nastupima podrzavan je od strane zapada narocito u rusenju Milosevica. Ta vremena su prosla i njemu ocigledno klizi tle ispod nogu ka provaliji.Pitanje je vremena kada ce dopasti provalije i jednom za sva vremena nestati sa politicke scene Crne gore.\nPosted by Sava at 17.9.05\nkandidatura generala Stankovica za ministra odbran...


Novosti\t21.03.2017 21:09\nIndeks BELEX15 ojačao je za dodatnih 0,16 odsto na 747,29 poena, dok je BELEXlajn registrovao minimalnu pozitivnu korekciju na 1.621,76 poena.\nNajprometnija akcija bio je građevinar Energoprojekt holding, koji je nastavio intenzivno trovanje oko nivoa od 1.450 dinara, prema izveštaju Wise brokera.\nDanas je zabeležen promet hartijama najvećeg domaćeg građevinara u vrednosti od 14,5 miliona dinara po prosečnoj ceni od 1.452 dinara, što je neznatno više u odnosu na juče.\nAerodrom "Nikola Tesla" zabeležio je mali pad vrednosti, drugi dan zaredom, spustivši se za 0,1 procenat na 1.375 dinara, uz promet od 3,3 miliona.\nUprkos ovom laganom silaznom trendu, Aerodrom je ubedljivo najjača karika indeksne korpe u 2017. godini, sa rastom od skoro 19 odsto.\nNaftna industrija Srbije je ojačala 0,7 procenata na 746 dinara, uz promet od 1,3 miliona, dok se Komercijalna banka neznatno spustila na 1.780 dinara uz trgovanje vredno 2,1 milion dinara.\nJedinstvo iz Sevojna je poraslo za pola procenta na 4.033 dinara, uz neveliku realizaciju od 0,2 miliona dinara.\nImpol Seval je blago povećao vrednost na 3.108 dinara, uz trgovanje vredno 1,3 miliona, dok je Galenika Fitofarmacija pala za 0,2 odsto na 2.700 dinara, uz promet od 0,3 miliona dinara.\nStrani investitori su u ukupnom trgovanju učestvovali sa udelom od 26,53 odsto, pri čemu u kupovini sa udelom od 15,30 procenata, a u prodaji sa 37,76 odsto.\nDržavne obveznice donele su promet od 10,4 miliona evra, a najprometnija je bila serija RSO15121, denominovana u evrima, koja dospeva na naplatu septembra ove godine. Vrednost trgovanja tom hartijom dostigla je 5,3 miliona evra, a prinos je iznosio 0,4 procenta.


Veliki interes za certificirane peći na pelet, podneseno 2.610 aplikacija - Akta.ba\n22.02.2021. 13:45 / Izvor: Akta.ba\nIz Ministarstva komunalne privrede, infrastrukture, prostornog uređenja, građenja i zaštite okoliša Kantona Sarajevo ističu kako je odziv građana na Javni poziv vlasnicima individualnih stambenih objekata sa područja KS za subvencioniranje zamjene peći/kotlova na ugalj i ostala čvrsta goriva certificiranim pećima/kotlovima i toplotnim pumpama bio izuzetno velik.\nU prilog toj tvrdnji govori broj aplikacija od 2.160, pristiglih do predviđenog roka 15. februara ove godine.\nKako iz Ministarstva naglašavaju, prvi rezultati bi trebali biti poznati najvjerovatnije do 15. marta ove godine. U narednih mjesec dana će radna grupa proći kroz svaku pristiglu aplikaciju, uraditi njihovu evaluaciju i rangiranje prema uslovima i sistemu bodovanja definisanim Javnim pozivom i modelom pilot projekta.\nRadna grupa će napraviti dvije rang liste: rang listu aplikanata za nabavku i ugradnju peći/kotla na pelet i rang listu aplikanata za nabavku i ugradnju toplotnih pumpi. Konačne rang liste će biti javno objavljene na web stranici Ministarstva i web stranici UNDP-a.\nUz rang liste aplikanata radna grupa će na osnovu prijava pristiglih putem Javnog poziva za proizvođače i ovlaštene distributere certificiranih peći/kotlova i toplotnih pumpi, a u okviru kojeg je primljeno 26 prijava, formirati listu tipova i proizvođača certificiranih kotlova/peći na pelet i toplotnih pumpi koji zadovoljavaju tehničke kriterije navedene u ovom javnom pozivu.\nPotom će slijediti izrada projekata za ugradnju certificiranih peći/kotlova ili toplotnih pumpi od strane ovlaštenih projektantskih kuća. Paralelno sa prethodnim aktivnostima UNDP će oglasiti Javni poziv firmama za izvođenje radova i za nadzor nad izvođenjem radova, te kreirati listu pretkvalifikovanih firmi za izvođenje radova i stručni nadzor. Izrađeni projekti će, biti poslani pretkvalifikovanim izvođačima radova sa zahtjevom za ponudu, na osnovu kojih će se definisati ukupna investicija te iznosi subvencija, odnosno, učešća krajnjih korisnika. Korisnici će biti obaviješteni o izabranoj firmi i iznosu koji moraju uplatiti izabranoj firmi za izvođenje radova, a preostali dio će UNDP uplatiti navedenim firmama, prema uslovima iz ponuda.\nNakon toga slijedi ugradnja certificiranih peći/kotlova ili toplotnih pumpi koja će se vršiti uz stručni nadzor.\nsubvencioniranje zamjene peći\nUskoro izgradnja eko-kampa na Bijambarama\nJavni poziv za dodjelu bespovratnih sredstava projekta "Via Dinarica"


Srbija - datum: 2019-11-07 U NAREDNIH NEKOLIKO MJESECI\nPancir S1 Pancir S stiže u Srbiju\nRusija će isporučiti Srbiji raketni sistem Pancir-S narednih nekoliko mjeseci, u skladu sa potpisanim ugovorom, izjavio je direktor ruske agencije uvoz i izvoz odbrambenih proizvoda Rosoboronexport Alexandar Mihejev.\n– Raketni sistemi se sastavljaju, a srpski specijalci su na obuci. Sve se odvija po planu i neće biti odlaganja – rekao je on za ruske medije.\nKako je kazao, ugovor će biti ispunjen u narednih nekoliko mjeseci, a nakon što se završi obuka, Rusija će započeti isporuku sistema.\nPrije desetak dana na vježbi „Slovenski štit 2019” u Batajnici bio je prikazan ovaj raketni sistem. On je dopremljen kao pratnja raketnog sistema S-400.\nPancir S je topovsko-raketni sistem koji objedinjuje rakete zemlja-vazduh, dva topa kalibra 30 mm, osmatrački i nišanski radar i elektrooptički blok za nadzor i upravljanje paljbom.


Status žrtve Tačija i OVK traži 17 osoba, od kojih su devet Srbi – Srbija NAŠA Zemlja\nStatus žrtve Tačija i OVK traži 17 osoba, od kojih su devet Srbi\nby admin February 18, 2021, 4:38 pm 923 Views\nZahteve za status direktne ili indirektne žrtve do sada je podnelo ukupno 18 osoba, od čega su devet Srbi i šest kosovski Albanci, a nacionalnost trojice nije objavljena u Prvom izveštaju ove Službe, u kom se pored ostalog predlažu i zaštitne mere za žrtve.\nZa sve kandidate žrtve srpske nacionalnosti Služba je predložila sudiji da im dodeli taj status, kao i za pet kandidata albanske i troje neindetifikovane nacionalnosti, dok je samo za jednog Albanca predložila odbijanje njegovog zahteva, jer se odnosi na događaj 1997. godine, a taj period nije obuhvaćeno optužnicom protiv Tačija i ostalih.\nOvaj Albanac tvrdi da su ga 1997. godine upucali pripadnici OVK zbog čega trpi fizičke i mentalne posledice.\nSvi pomenuti kandidati za žrtve označeni su pseudonimima – brojevima, kako bi se zaštitio njihov identitet radi bezbednosti.\nPet Srba tvrdi da su bile direktne žrtve OVK, odnosno da su, kako se navodi u izveštaju, bili kidnapovati, mučeni, protivpravno zadržani i da se prema njima nečovečno postupalo u logoru koji se pominje u optužnici u inkriminisamom periodu.\nTvrde da su pretrpeli fizičku, mentalnu i materijalnu štetu kao posledicu ovih zločina.\nČetvoro je podnelo Službi dokumentaciju u vezi sa povredama, dok je jedna žrtva podnela i psihijatrijski izveštaj o pretrpljenoj duševnoj povredi.\nJoš jedan podnosilac zahteva srpske nacionalnosti tvrdi da je direktna žrtva kidnapovanja, mučenja, nezakonitog pritvaranja i okrutnog postupanja od strane pripadnika OVK u logoru na Kosovu u periodu na koji se odnosi optužnica.\nOvaj podnosilac prijave navodi da je pretrpeo fizičku, mentalnu i materijalnu štetu kao posledicu ovih krivičnih dela.\nPodneo je lekarska uverenja o fizičkoj i mentalnoj povredi i fotografije uništene imovine, kao i dokumente o gubitku zarade kao prateću dokumentaciju za materijalnu štetu, navodi se u izveštaju.\nDrugo troje Srba, koji su podneli zahteve za status, navode da su indirektne žrtve OVK.\nJednoj ženi su pripadnici OVK oteli muža koji nikada nije pronađen, a dvoje Srba se žalilo zbog otmice, odnosno ubistva očeva.\nTroje Albanaca iz iste porodice, tvrde da su indirektne žrtve OVK čiji je suprug, odnosno otac otet i nikada nikada nije pronađen.\nJoš jedan Albanac tvrdi da su mu pripadnici OVK ubili brata, što ga čini indirektnom žrtvom zločina.\nTri podnosioca zahteva, čija nacionalnost nije objavljena, su članovi iste porodice, čiji je muž, odnosno otac bio otet i ubijen od strane OVK.\nUNMIK-ova Kancelarija za nestale osobe i forenziku 2010. godine utvrdila je njegov identitet, navodi se u izveštaju\nJoš jedna kosovska Albanka tvrdi da su joj pripadnici OVK ubili brata, zbog čega je pretrpela mentalne povrede.\nSlužba za zaštitu žrtava traži od sudije da svim aplikantima odredi dodatne zaštitne mere zbog opravdanog i povećanog rizika za njih i njihove porodice koje žive na Kosovu.\nKonkretno traži da se javnosti nikako ne otkriva bilo koja evidencija koja identifikuje podnosioce, kao i da se u njihovoj identifikaciji isključivo koriste pseudonimi.\n“Ove zaštitne mere imaju za cilj da obezbede da informacije o identitetu kandidata ne dele se sa spoljnim svetom”, navodi se u izveštaju službe.\nOdluku ko će biti žrtva u postupku doneće sudija za prethodni postupak.\nNa njegovu odluku postoji pravo žalbe.\nTači, kao i Jakup Krasnići, Kadri Veselji i Redžep Seljimi terete se za niz ratnih zločina i zločina protiv čovečnosti i terete se za zločine širom 40 mesta za u kojima su ljudi neosnovano lišavani slobode, mučeni i ubijani, za koje im preti kazna doživotnog zatvora.\nKrivična dela koja im se stavljaju na teret izvršena u periodu najkasnije od marta 1998. do septembra 1999. na više mesta na Kosovu, kao i u Kukešu i Cahanu, u severnoj Albaniji.


I nezavisne institucije trpe zbog odlaganja sednica Skupštine - Istinomer\nNaime, prošlo je više od mesec dana od kako su potvrđeni mandati poslanika novog saziva Skupštine, a nastavak sednice na kojoj bi trebalo da bude izabrano skupštinsko rukovodstvo još nije zakazan.\nU prethodna dva saziva predsednici Skupštine izabrani su za manje od nedelju dana od dana potvrđivanja mandata narodnih poslanika, podsetio je Otvoreni parlament i upozorio da se bezrazložnim odugovlačenjem nastavlja trend urušavanja funkcionisanja parlamenta kao najvišeg zakonodavnog tela.\nTri meseca bez poverenice za ravnopravnost\nFunkcionisanje Skupštine Srbije od presudne je važnosti za rad nezavisnih institucija, jer se u Skupštini bira i Zaštitnik građana, i Poverenik za informacije od javnog značaja, i članovi Regulatornog tela za elektronske medije, državni revizor, Fiskalni savet, ali i sudije, tužioci, predsednici sudova…\nU ovom trenutku mandat je istekao poverenici za zaštitu ravnopravnosti Brankici Janković, koja je izabrana 27. maja 2015, na mandat od pet godina.\nU članu 30 Zakona o zabrani diskriminacije piše da “Narodna skupština u roku od tri meseca od prestanka mandata Poverenika bira novog Poverenika”, a taj rok istekao je 27. avgusta.\nZašto proces izbora poverenika za zaštitu ravnopravnosti nije počeo pre isteka mandata doskorašnje poverenice Brankice Janković? Ona tumači da je u pitanju “tehnička greška koja će biti ispravljena”.\n„Ovako imamo pravni vakuum, pa već tri meseca niko ne obavlja funkciju poverenika, jer u zakonu piše da mu funkcija prestaje danom isteka mandata“, kaže Janković za Istinomer.\nOna smatra da nije bilo razloga za odugovlačenje pri izboru skupštinskog rukovodstva, ali i veruje „da ima dobre volje da se Skupština što pre sastane, posveti vladavini prava i razvijanju nezavisnih institucija“.\nOčekuje da će odmah po formiranju skupštinskih odbora, poslaničke grupe predložiti svoje kandidate za funkciju poverenika. Janković naglašava da kancelarija poverenika i dalje obavlja svoj posao čekajući novo rukovodstvo i ističe da se i pored ovog odlaganja ta institucija neće graditi iznova.\n*Vučićeva ustavna nadležnost da odlučuje o sastavu Vlade Srbije\nNema ni Veća Agencije za borbu protiv korupcije\nZakon o sprečavanju korupcije usvojen je pre godinu i po, a njegova primena počela je tek pre nekoliko dana, 1. septembra. Do tog roka Skupština je trebalo da izabere članove Veća Agencije za borbu protiv korupcije, koje je zamenilo dosadašnji Odbor ove nezavisne institucije. Pre toga, Ministarstvo pravde bilo je dužno da raspiše javni konkurs za izbor članova Veća i Skupštini dostavi predlog kandidata. Kao razloge za kašnjenje iz Ministarstva pravde navode – nedostatak podzakonskih akata i virus korona.\nOni su, ističu, uputili „Službenom glasniku“ na objavljivanje podzakonska akta koja su neophodna za sprovođenje javnog konkursa i očekuju da će konkurs za izbor članova Veća Agencije biti uskoro raspisan.\n„Ministarstvo pravde ukazuje da je do odlaganja sprovođenja konkursa za izbor članova Veća došlo i zbog aktuelne pandemije korona virusa, koja je usporila rad državnih organa. Pored toga, treba imati u vidu i da su u prvoj polovini godine sprovedeni parlamentarni izbori i da je novi saziv Skupštine Srbije formiran 3. avgusta, čiji poslanici treba da izaberu članove Veća“, navelo je Ministarstvo pravde u odgovoru Istinomeru.\nČinjenica je da je, i pored objektivnih teškoća i smanjenog kapaciteta rada zbog pandemije, podzakonska akta trebalo doneti daleko pre izbora ili bar kada je bilo jasno da će oni biti odloženi za jun, ako je uopšte bilo planirano raspisivanje konkursa, kako bi se obavile potrebne provere i na vreme izabrali najbolji kandidati.\nAktuelni direktor Agencije za borbu protiv korupcije jeste u mandatu i rad Agencije nije blokiran (jedino ne može da odlučuje po žalbama), ali bez izabranog Veća ne zna se ko kontroliše rad direktora.\nREM opet u krnjem sastavu\nČlanici Saveta regulatornog tela za elektronske medije (REM) Oliveri Zekić mandat je istekao u julu, pa REM ponovo radi u krnjem sastavu, ali ipak ima dovoljno članova neophodnih za donošenje odluka. Zekić je za članicu Saveta REM-a izabrana 24. jula 2015. godine na predlog Odbora za kulturu i informisanje Narodne skupštine, a taj odbor trebalo je da je za nastavak mandata predloži šest meseci ranije, dakle još u januaru, ili da, pak, predloži novog kandidata. Odbor za kulturu i informisanje to nije učinio, kršeći sopstvene propise, već je tu odluku prepustio narednom sazivu Skupštine.\nAko parlament nastavi da se prema svojim obavezama odnosi na ovakav način, postoji opravdana bojazan da u novembru istekne mandat i članu Saveta guvernera Narodne banke Srbije Miladinu Kovačeviću, izabranom 2015. godine.\nA do početka naredne godine Ministarstvo trgovine, turizma i telekomunikacija trebalo bi da raspiše konkurs za članove upravnog odbora Regulatorne agencije za elektronske komunikacije i poštanske usluge (RATEL), dok je direktor izabran na konkursu prošlog meseca.\nA osim o radu nezavisnih tela, novi saziv Skupštine čekaju i brojne druge nerazjašnjene teme. “Tačan broj zaraženih korona virusom, mere države u borbi protiv kovida, poslednji protesti građana ispred Skupštine Srbije kao i postupanje policije prema demonstrantima, samo su neka od pitanja kojima bi narodni poslanici mogli hitno da se bave”, kažerekla nam je Tara Tepavac iz Otvorenog parlamenta. Ona je pojasnila da postoji niz mehanizama poput javih slušanja ili anketnih odbora kojima bi Skupština mogla da utiče na svakodnevni život i pre svega informisanost gradjana, naročito u vanrednoj situaciji koja je još na snazi.\n*Izbori nikad demokratskiji, mediji bili naklonjeni opoziciji\n*Formiranje Vlade Srbije najkasnije do 25. avgusta\n“Bezrazložno duga pauza u radu ne samo što koči rad nezavisnih institucija, već pokazuje i koliko Skupština pridaje značaja njihovom radu”, rekla je Tara Tepavac.\nOna je ocenila da lakoća sa kojom poslanici prihvataju ovo odugovlačenje pokazuje i kakav značaj Skupština daje svojoj zakonodavnoj i kontrolnoj ulozi, jer na usvajanje čekaju brojna važna akta, izveštaji institucija, ali i kadrovska rešenja.\nTekst je nastao u saradnji sa inicijativom „Otvoreni Parlament“.\nNarodna skupština Otvoreni parlament Poverenica za zaštitu ravnopravnosti REM


Indijac smatra da se Novakov plan neće ostvariti - BIGportal.ba\nIndijac smatra da se Novakov plan neće ostvariti\n13 Maja, 2020 13 Maja, 2020 0111\nJukija Bambri, nekadašnji prvi reket Indije, smatra da je plan Novaka Đokovića o pomoći slabije rangiranim teniserima daleko od realizacije.\nPrema njegovim rečima mnogo je tenisera koji neće da učestvuju u davanju sopstvenog novca protivnicima koji su lošije plasirani od njih.\nDominik Tim i Lejton Hjuit suprostavili su se ovakvom predlogu, dok su Rodžer Federer i Rafael Nadal podržali plan najboljeg tenisera sveta.\n“Mislim da će teško to da se desi. Čuo sam da se mnogi teniser protive. Ljudi bi pre da daju novac onima kojima je zaista to potrebno, onima koji se bore u prvim redovima protiv koronavirusa, nego da daju igračima protiv kojih se takmiče”, rekao je Bambri za “The Times of India”.\nPodsećamo, predlog “velike trojke” je da najboljih 100 tenisera donira novac igračima koji nemaju prihode tokom pandemije virusa Covid-19.\n“Mislim da je najbolji plan da se povećaju nagradni fondovi turnira. Povećate nagrade za prva kola, kvalifikacije, a na da uvećate za pobednika. Grend slem pobednik dobija 3,5 miliona dolara, to je nepotrebno. Treba više dati kvalifikantima i onima koji prođu prve ili druge runde”.\nEvo šta je i Novak predložio pre nekoliko nedelja.\n“Najboljih 100 na svetu u singlu i najboljih 20 u dublu će učestvovati u finansijskoj podršci Fonda za slabije plasirane tenisere. Najboljih pet na svetu doniraće najmanje 30.000 dolara, od 5. do 10. mesta izdvojiće najmanje 20.000, od 10. do 20. 15.000 dolara, teniseri rangirani od 20. do 50. doniraće 10.000 dolara, dok će oni od 50. do 100. uplatiti 5.000 dolara u fond“, piše Novak u pismu i nastavlja:\n“Najboljih 20 u dublu doniraće 5.000 dolara, totalna suma bi trebalo da bude 1.050.000 dolara. Kada na to dodamo sumu koju bi trebalo da donira ATP, a potom i Grend slemovi, doći ćemo do sume od oko četiri do četiri i po miliona dolara”.\nIpak, pitanje je da li će se ovaj plan sprovesti.\nEvo kako studenti mogu da ostvare pravo na besplatno testiranje


Putin Netanjahuu: Osigurajte stabilnost duž granice sa Libanom - Sputnjik Srbija\n12:14 08.12.2018 (osveženo 12:25 08.12.2018) Preuzmite kraći link\nNetanjahuje obavestio Putina o detaljima vojne operacije izraelske vojske na granici između Izraela i Libana.\nPutin je, međutim, rekao da je važno osigurati stabilnost u tom regionu u skladu sa rezolucijom 1701 Saveta bezbednosti UN.\nTakođe, Putin i Netanjahu razgovarali su o saradnji Rusije i Izraela, a ruski lider je ocenio da je potrebno poboljšati saradnju u vojnom segmentu.\nS tim u vezi oba lidera su potvrdili važnost predstojećeg susreta između stručnjaka na nivou ministarstava odbrane dveju zemalja.\nKremlj je saopštio i da su oni takođe razgovarali i o mogućnost njihovog novog susreta, iako nije precizirano kada bi to moglo da se dogodi.\ntelefonski razgovor, bezbednost, saradnja, Benjamin Netanjahu, Vladimir Putin, Izrael


VUČIĆ: Srbija nikada neće uvesti sankcije Rusiji! • HAPPYTV.RS\n15:23:00Rijaliti Parovi DINA BEZ DLAKE NA JEZIKU: "Skrnave svetinju! Isp***ela sam!" Plavooku lepoticu je OVO revoltiralo...\n15:11:37Rijaliti Parovi MLAĐE SLAĐE: Vendi je bacila oko na OVOG lepotana iz vile "Parova"... (FOTO)\nVUČIĆ: Srbija nikada neće uvesti sankcije Rusiji!\nPredsednik Srbije Aleksandar Vučić, uoči posete Moskvi, poručio je ruskom narodu da treba da zna da Beogradu nije uvek lako, ali da Srbija nikada neće uvesti sankcije Rusiji.\nOn je u intervjuu za rusku agenciju TASS rekao da je Srbija jedina zemlja među onima koje teže članstvu u EU koja nikada nije glasala protiv Rusije.\n- Odnosi sa Rusijom prioritet su Srbije za budućnost. Ali to nije samo pitanje naših tradicionalnih odnosa, kao što neki tvrde. To je pitanje našeg budućeg odnosa, pošto vidimo Rusiju kao jednog od ključnih partnera u budućnosti, a ne samo u prošlosti, sa njenim velikanima kao što su Dostojevski, Jesenjin i Puškin, koje bi vam pomenuo i svaki Amerikanac. Rusiju smatramo svojim partnerom na političkom, ekonomskom i svakom polju - istakao je predsednik Vučić.\nOn je kazao da je za razvoj srpsko-ruskih odnosa uvek više zaslužan ruski predsednik Vladimir Putin nego mi.\n- Ljudi u Srbiji poštuju i vole Rusiju, ali mi smo mala zemlja i samo zahvaljujući Putinovom liderstvu, pažnja se obraća na Srbiju. Ako se setimo prethodnika Vladimira Putina, Srbija jedva da je postojala za njih, pošto su Jeljcinovi sastanci sa predsednikom Miloševićem bili veoma retki - podsetio je Vučić.\nZa Srbe, kako je rekao predsednik, sastanak sa liderom bratske Rusije je uvek izuzetno važan događaj. On je naglasio i da Srbija nije i neće uvesti sankcije Rusiji.\nPoruka narodu Rusije\n- Želeo bih da se obratim narodu Rusije i kažem: nije uvek lako za Srbiju, ali setite se da je Srbija jedina zemlja među onima koje teže članstvu u EU koja nikad nije glasala protiv Rusije ni na jednom međunarodnom sastanku i koja nikad nije uvela nikakve sankcije - rekao je Vučić.\nFoto: twitter/ brzotacnojasno, Wikipedia\n19.122 hours ago\n19.125 hours ago\n19.128 hours ago\n18.1222 hours ago


Prva harmonika Ponišavlja | Turistička organizacija Bele Palanke\nPočetna»Šta raditi»Manifestacije»PRVA HARMONIKA PONIŠAVLJA\nPRVA HARMONIKA PONIŠAVLJA\nVreme održavanja: prva nedelja avgusta\nTakmičenje „Prva harmonika Ponišavlja“ je prezentacija stvaralašta i dostignuća dece i omladine na polju muzičkog stvaralaštva, primenjeno sviranjem na određenom instrumentu – harmonici.\nPrvi zvuci harmonike odjeknuli su na letnjoj pozornici parka „Vrelo“ avgusta 2007. godine i od tada se manifestacija održava u kontinuitetu svake godine prve nedelje avgusta meseca u okviru „Kulturno-sportsko-turističkog leta“.\nKoncept ovog takmičenja se ogleda kroz okupljanje učesnika u 6 starosnih kategorija, i to kategoriji solista i kategoriji dueta bez ograničenja u uzrastu, koje ocenjuje stručni žiri, sastavljen od eminentnih umetnika iz ove oblasti. Učešće uzimaju: petlići, pioniri, mlađi juniori, juniori, seniori i dueti bez ograničenja u uzrastu. Festival se održava u jednom danu na letnjoj pozornici, kada takmičari nastupaju pred publikom i žirijem i na kraju dana bivaju ocenjeni i nagrađeni oni najbolji sa harmonikom.\nCilj ovog festivala ogleda se u očuvanju tradicije sviranja na harmonici, mladih starosti od 6 do 24 godine, a ujedno i podstiče i afirmiše muzičko stvaralaštvo primenjeno sviranjem na određenom instrumentu – harmonici, i doprinosi prihvatanju određenih stručnih i estetskih vrednosti od strane mladih. Festival je iznedrio brojne vrhunske muzičare i harmonikaše. Iskustvo u organizovanju je takvo da se veliki broj talentovanih muzičara takmiči, ne toliko za vredne nagrade, koliko za što bolji plasman o kome odlučuje žiri.\nKako je festival iz oblasti kulture, a akcenat na jačanju muzičke kulture i tradicije, organizator uz podršku opštine kao pokrovitelja festivala snage usmerava na jačanje festivala kroz njegovo promovisanje putem radija i televizije, flajera, plakata, internet prezentacija i konferencija za novinare.


Kosovski privrednici podržavaju uvođenje taksi na proizvode iz Srbije i BiH | TRT Bosanski\nKosovski privrednici podržavaju uvođenje taksi na proizvode iz Srbije i BiH\nČelnici Privredne komore Kosova i Kluba proizvođača Kosova, Berat Rukiqi i Astrit Panxha, prilikom potpisivanja sporazuma o saradnji za povećanje izvoza i jačanje ekonomskih zona, izjavili su da podržavaju odluku Vlade Kosova\n07.11.2018 ~ 10.09.2019\nPrivredna komora Kosova i Klub proizvođača Kosova podržavaju jučerašnju odluku Vlade Kosova da se za sve proizvode iz Srbije i Bosne i Hercegovine uvede porez od 10 posto, javlja Anadolu Agency (AA).\nČelnici Privredne komore Kosova i Kluba proizvođača Kosova, Berat Rukiqi i Astrit Panxha, prilikom potpisivanja sporazuma o saradnji za povećanje izvoza i jačanje ekonomskih zona, izjavili su da podržavaju odluku Vlade Kosova o uvođenju uvoznih tarifa od 10 posto na sve proizvode iz Srbije i BiH, jer smatraju da je to u interesu Kosova.\nRukiqi je povodom oštre reakcije Brisela, koji traži povlačenje te odluke jer se njome krši sporazum CEFTA, naveo da se Kosovo stalno suočava sa netarifnim barijerama. On je kazao da, naprimer, Kosovo gubi 30 miliona eura samo zbog neprimene sporazuma o energetici između Kosova i Srbije, te da slobodna trgovina koju propagira CEFTA nema smisla ako nema obostrane trgovine.\n“Ako se pogledaju okolna tržišta, svugde smo se susretali sa tim netarifnim barijerama. I nikada Brisel, ni druge instance, nisu snažno reagovale na ugrožavanje ravnopravnosti korišćenja tog sporazuma, CEFTA. Ponašanje Evropske komsije i Brisela u odnosu na međunarodne sporazume treba da se promeni, da se svi tretiraju i da se pritisak izvrši na sve, a ne samo u slučajevima kada mi donosemo određene odluke”, kazao je Rukiqi.\nPanxha smatra da je odluka Vlade o uvođenju tarifa bila potrebna, jer je na Kosovu često bilo proizvoda iz BiH i Srbije koji su se prodavali ispod proizvodne cene.\n“Jedan blok iz Srbije na kosovskom tržištu se prodaje jeftinije nego u Srbiji. Mleko iz BiH na Kosovu se prodaje jeftinije nego u BiH. To je drastično kršenje CEFTA sporazuma i zato je to prava odluka Vlade prema ovim dvema državama. Najveća ironija je kada mi tražimo objašnjenje za to od Srbije i BiH, mi ne dobijemo odgovor jer oni nemaju zvaničnu komunikaciju sa našom državom jer nas ne priznaju kao državu”, istakao je Panxha.\nOn je naveo i primer farmaceutske proizvodnje, gde Srbija na Kosovo izvozi lekove u vrednosti od preko pet miliona eura godišnje, dok Kosovo ne može svoje lekove ni da registruje u Srbiji.\nDodao je da je isto i sa tenderima, jer kosovske firme ne mogu da učestvuju na tenderima u Srbiji, dok je stotine srbijanskih firmi na Kosovu dobilo tendere vredne i preko 100 miliona eura.\nPanxha je poručio Briselu da je adresa za rešenje problema kršenja sporazuma CEFTA Beograd, a ne Priština. BiH na Kosovo godišnje izveze robu u vrednosti od oko 81 milion eura, a Kosovo u BiH robu u vrednosti od oko devet miliona eura.\nPrema zvaničnim podacima, Srbija na godišnjem nivou na Kosovo izveze proizvode u vrednosti od 450 miliona eura, a prema rečima Rukiqija, ako se uzme u obzir siva ekonomija, ta vrednost ide i do 600 miliona eura. Kosovo u Srbiju izvozi robu u vrednosti od oko 48 miliona eura.\nTagovi: Kosovo , CEFTA\nU vojnoj operaciji " Kandža-3" , neutralizirano još pet pripadnika terorističke organizacije 20.09.19 02:42:00\nTrump i Zuckerberg sastali su se u Bijeloj kući 20.09.19 03:03:00\nRusija i Kina uložili veto na rezoluciju UN-a o prekidu vatre u Idlibu 20.09.19 10:05:00


Izvor: Luftika.rs, 14.Jul.2020, 12:03\n„Svi mladi ljudi koji su prebijeni i uhapšeni na protestima prethodnih dana u Srbiji su sigurno prethodno nešto uradili, što samo policija zna, a neće da nam kaže“, ocenio je proslavljeni srpski akademik Matija Bećković.\n„Jedni kažu da su najbolji, drugi da su najgori, a mi ne znamo ništa, niti nam oči pomažu, jer ništa nije >> Pročitaj celu vest na sajtu Luftika.rs << kao što izgleda. I onaj crnac kojeg su ubili u Americi pre toga je sigurno nešto uradio, ali mi ne znamo šta. Moramo da im verujemo na reč“, rekao je Bećković, a preneo Danas.\nOn je dodao da je o uhapšenom studentu Pravnog fakultetima, ali i o nekim drugim uhapšenima čuo sve najbolje, ali da samo policija zna zašto ih je uhapsila i da se on boji „da policija to neće da nam otkrije“.\n„Dobro je neko nacrtao virus korone sa maskom, jer se boji da će ljudi da je zaraze“, ocenio je Bećković u izjavi za Betu.\nNoviMagazin.rs: Matija Bećković: Policija zna zašto hapsi i prebija u Srbiji, a neće da kaže


Brčanski Forum - IZMJENE ZAKONA O BUDŽETU DISTRIKTA-POTREBNE TEMELJITIJE IZMJENE\nNa dnevnom redu Skupštine Brčko distrikta koja je započela u srijedu 13.septembra našlo se čak osam zakona što u prvom, što u drugom čitanju, a neki od njih su već odavno u skupštinskoj proceduri zbog međustranačkih (ne) usaglašavanja.\nJedan od takvih je i Zakon o izmjenama zakona o budžetu Brčko distrikta koji je u prvom čitanju usvojen još u proljeće ove godine ali je zbog sporenja od strane SDS-a ( kako kažu upućeni) tek sada uvršten u proceduru konačnog usvajanja. Podsjećamo, ovim zakonom se regulišu rokovi i postupak u slučaju privremenog finansiranja na način kakav je bio prije ranijih izmjena zakona, a to znači da bi privremeno finansiranje trajalo najduže do 31. marta tekuće godine.\nNije jasno oko čega su se partneri u vlasti sporili kada je ovaj zakon u pitanju, ali isto tako ostaje nejasno zašto se i nakon svih revizorskih izvještaja koji su ukazali na određene manjkavosti kada je Budžet u pitanju, nije prišlo opsežnijim i temeljitijim izmjenama Zakona o budžetu.\nPodsjetimo da se te uočene manjkavosti najviše odnose na neuređen postupak pozicioniranja grantova u Budžetu koji se dodjeljuju pojedinim organizacijama, vjerskim zajednicama i udruženjima. Također, način planiranja i realizacije kapitalnih potreba u Budžetu pokazuje veliku manjkavost jer zakonski niko ne odgovora kada se kapitalni projekti ne realizuju ni nakon tri godine koliko se mogu prenositi iz jedne budžetske godine u drugu. I mnogo drugih primjedbi revizije je bilo koje su iziskivale da se zakonom drugačije urede neke stvari koje se tiču budžeta.\nZato, ako su vlasti u Distriktu, pored svega toga, bile spremne urediti samo rokove za privremeno finansiranje, a zažmiriti na sve drugo što je evidentno manjkavo u tom zakonu, onda je očigledno da je takav zakon prilagođen samo potrebama dnevne politike i stranačkim interesima.


U Rusiji je danas Dan narodnog jedinstva - 04.11.2019, Sputnik Srbija\nDržavljani Rusije 4. novembra slave Dan narodnog jedinstva. Po celoj zemlji biće održane akcije, izložbe, kulturni festivali, koncerti, intelektualni maratoni... 04.11.2019, Sputnik Srbija\nrusija, svet, vesti, dan narodnog jedinstva\n08:12 04.11.2019 (Osveženo: 09:22 04.11.2019)\nDržavljani Rusije 4. novembra slave Dan narodnog jedinstva. Po celoj zemlji biće održane akcije, izložbe, kulturni festivali, koncerti, intelektualni maratoni, sportske štafetne trke namenjene upoznavanju ljudi svih uzrasta i profesija sa tradicijama i umetnošću mnogobrojnih naroda koji žive u Ruskoj Federaciji.\nDan narodnog jedinstva uključen je u kalendar praznika pre 13 godina u znak sećanja na jedan od najdramatičnijih perioda u ruskoj istoriji, koji je postao simbol okupljanja naroda pred poteškoćama i spoljnim pretnjama. Datum podseća na događaje iz 1612. godine, kada su ustanici pod vođstvom Kuzme Minjina i Dmitrija Požarskog oslobodili Moskvu od poljskih osvajača.\nPredsednik Rusije Vladimir Putin po tradiciji će položiti cveće na spomenik Minjinu i Požarskom na Crvenom trgu u Moskvi. Svečanosti će prisustvovati predstavnici verskih zajednica i omladinskih organizacija.\n1 Novembar 2019, 20:03\nOsim toga, Putin će na svečanom prijemu u Kremlju uručiti nagrade za doprinos jačanju jedinstva ruske nacije i orden Prijateljstva stranim državljanima za posebne zasluge u jačanju mira, prijateljstva, saradnje i međusobnog razumevanja među narodima. Uveče 4. novembra u dvorani „Zarjadje“ Putin će prisustvovati koncertu simfonijskog orkestra Marinskog pozorišta pod dirigentskom palicom Valerija Gergijeva, u kome će učestvovati laureati 16. međunarodnog takmičenja „Čajkovski“.


Englezi - štrokava nacija\nNaslovna » Blog » Beograđanka u Londonu » Englezi – štrokava nacija\nStara engleska kuÄ‡a\nVladislava Erdeljan 21. novembar 2014. Beograđanka u Londonu Postavite komentar\nMogu konačno da se podiče da u nečemu ipak zasigurno iza sebe ostavljaju i Francuze, koji po nečistoći nadaleko u Evropi prednjače. Ova statistika, poslednja u nizu infektivno alarmantnih, odnosi se doduše na hotele, ali mož’ misliti na šta im onda tek kuće liče! Pa teško je zamisliti, verujte.\nPrljavština se, kao što je poznato, nekontrolisano širi u sve pore života, a zatim izvesno i smrti. Ako negde čistoća treba da bude primer za ugled to su onda zdravstvene ustanove, a Engleska već dugo ni kroz brojne kampanje nikako da izađe na kraj sa nehigijenom u bolnicama. Iako mediji, s vremena vreme, podsećaju da tu, kao i svuda, higijena počinje od čistih ruku, poslednja istraživanja pokazuju da najčešći uzrok infekcija u bolnicama, neretko sa fatalnim posledicama, nisu virusi nego nečistoća.\nČuvanje starina po svaku cenu je deo tipično engleske brige za istorijsku prošlost, koja često ima za posledicu neurednost, natrpavanje i nehigijenu, posebno na nivoima nižeg kvazi tradicionalizma. Jasno, to ima veze sa kulturom i tradicijom za koju mi, odrasli u stambenim blokovima socijalizma, nemamo razumevanja.\nU posleratnim godinama obnove i izgradnje još i da se razume da je, tu i tamo, po starim gradskim četvrtima bilo viktorijanskih kuća sa dvorišnim kuhinjama i poljskim WC-om, ali opstanak takvog nečeg u dvadeset i prvom veku ne može da nađe opravdanje ni u engleskom tradicionalizmu. Samo je iz takve perspektive razumljivo da se donedavno, u cilju štednje vode i energije, preporučivalo da kupanje u kadi bude deo zajedničke porodične, a ne lične higijene.\nTeško je poverovati, ali „share a bath“ je upravo to – članovi porodice jedan za drugim koriste istu kupku u svom porodičnom kupatilu, kako se voda ne bi nepotrebno trošila. Prvi tuševi u Engleskoj pojavili su se tek kasnih 60-tih godina, mada i sada, ali ređe ima kupatila bez tuševa.\nĐavo i po košta luksuz da se obezbedi vlasništvo tipično engleskog starog zdanja, a zatim još mnogo više patnja zbog nemogućnosti osavremenjivanja života u njima. Engleske kuće iz bivših stoleća su ne samo arhitektonski manjkave i trošne, nego su i svi građevinski zahvati onemogućeni ili ograničeni brigom za očuvanje istorijskog nasleđa.\nNiko, pa ni ponosni vlasnici zakonom zaštićenih „listed houses“, ne može svojevoljno da poboljšava, pa ni ulepšava zdanje ne samo spolja, nego ni iznutra. Bilo kakva, čak i sanitarna promena podleže usklađivanju sopstvenih želja sa izvanredno odabranim arhitektama i istorijskim komitetima.\nMože biti da je sve to deo kulturoloških razlika, te je najbolje na vreme odustati od borbe sa tradicionalnim vrednostima i držati se daleko od engleskog higijenskog nasleđa. Prilične sume od rente se uzimaju za memljive kuće bez parketa, u kojima se jeftinim itisonima zastira i kupatilo i kuhinja, a fleke se ne čiste nego sakrivaju razmeštanjem nameštaja.\nKad Englezi kažu da nema posla kojeg se treba stideti, onda po svoj prilici na čišćenje i ne misle… jasno to i nije posao za Engleze – danas ga obavljaju gotovo isključivo imigranti. Oni nemaju izbora, zbog manjkavosti na tržištu rada moraju da čiste i za sobom i za drugima. ♦\nTagovibeograđanka u londonu bg svaštara blog dub engleska vladislava erdeljan zdrav život zdravlje\nPrethodni CPN: Prvi Makers Lab u Srbiji\nSledeći „Ledeno doba uživo“ u Kombank areni